Mimpi Mengandung : Bermaksud Baik Atau Buruk?

Betul ke ungkapan ‘mimpi hanya mainan tidur’ yang selalu kita dengar atau ia hanyalah sekadar kata-kata untuk menenangkan hati? Malah setiap mimpi yang hadir, pasti membawa makna-makna tertentu. Ada yang menakutkan, tak kurang juga yang membahagiakan. Tapi kalau mimpi mengandung macam mana pula? Apa maksudnya?
Ha..ni yang Mama Siti nak kongsi dengan anda. Dua hari lepas, Mama Siti mimpi sedang sarat mengandung dan menunggu masa untuk melahirkan. Tak berhenti tersenyum bila mengenangkan mimpi tersebut. Bila Mama Siti baca sumber dari internet, tambah menyeringai dibuatnya.

Sebenarnya, mimpi mengandung ini agak signifikan bukan di kalangan orang Melayu je. Malah, para orientalis juga percaya ada tafsiran di sebalik mimpi mengandung ini. Ia boleh terjadi pada sesiapa pun. Islam sendiri mengkategorikan mimpi kepada tiga kategori iaitu…
ilham dan kehendak dari Allah SWTgangguan dari syaitandatang dari pemikiran kita sendiri
Jadi, apakah tanda-tanda yang dapat ditafsirkan jika mimpi yang mendatangi malam mama ada berkaitan dengan kehamilan?

1. Mimpi diri sedang mengandung
Kebanyakan mimpi mengandung memberi tanda kegembiraan dan rezeki yang akan diterima. Untuk wanita yang memang dah lama mendirikan rumahtangga dan masih belum mendapat cahaya mata, mimpi mengandung ini pasti dapat memberi harapan kepada segala penantian anda. Ada kemungkinan besar anda dan pasangan akan menimang cahaya mata yang ditunggu-tunggu selama ini.
2. Mimpi mengandung di usia muda
Trend terkini, ramai anak muda yang mendirikan rumahtangga walaupun masih lagi belajar di kolej. Bagi anda yang didatangi mimpi mengandung di usia muda, ia menjadi tanda kejayaan akan anda miliki suatu hari nanti, walau apapun ujian yang mendatang. Jadi kuatkan semangat dan tabahlah menghadapinya, kerana dipenghujungnya nanti sesuatu yang indah menanti anda.

3. Mimpi mengandung anak kembar
Ada juga yang bermimpi mengandungkan anak kembar. Tambah pelik lagilah jika memang keturunan kita dan suami tiada yang mempunyai genetik kembar. Mimpi mengandung anak kembar ini menandakan mama akan mendapat keuntungan atau kesenangan besar berlipat-ganda. Pastinya sesuatu yang menggembirakan jika mimpi ini menjadi kenyataan dan mama memang melahirkan sepasang anak kembar. Semuanya itu kuasa dan takdir Tuhan.

4. Mimpi melihat kawan hamil
Kadang-kadang, bila kita dah terlalu rapat dengan seseorang dan mengharapkan kawan baik kita itu juga mendapat perkhabaran gembira sehingga termasuk dalam mimpi kita. Dalam mimpi tu kita sendiri menyaksikan kawan kita hamil, bermakna kita akan mendapat untung yang besar yang akan dikongsikan dari sumber yang tak disangka-sangka. Bersyukurlah atas segala nikmat yang diberi.
5. Mimpi mengandung sebelum berkahwin
Bagi anak dara yang sedang asyik dilamun cinta, mungkin mimpi sebegini sesuatu yang sukar untuk difahami. Kalau mengikut kebanyakkan tafsir mimpi, sesiapa yang mimpi hamil sebelum berkahwin adalah petanda ujian yang sangat besar menanti. Sentiasalah mengingatkan diri kita untuk sentiasa bersabar dan bertabah dalam setiap ujian yang mendatang. Dan mungkin, ini juga satu petanda untuk kita beringat akan batas-batas dalam perhubungan.
6. Mimpi melihat binatang hamil
Bagi pencinta haiwan dan ditambah pula dengan mempunyai binatang peliharaan sendiri, bermimpi melihat binatang hamil mungkin sesuatu yang dapat membuat anda tersenyum. Bermimpi binatang hamil adalah petanda anda dan seisi keluarga akan mendapat manfaat dan kebaikan di masa akan datang.

7. Mimpi keguguran
Bagi mama-mama yang sedang hamil dan didatangi mimpi keguguran, janganlah terus patah semangat atau risau tak bertempat ya. Sesungguhnya mimpi itu memang mainan tidur. Tetapi, jika anda bermimpi yang anda keguguran, itu bermakna anda berada di dalam keadaan cemas dan tak tenang dan terlalu memikirkan sesuatu dengan terlalu mendalam. Banyakkan berzikir dan tenangkan diri dengan aktiviti-aktiviti yang dapat melegakan dan menggembirakan hati.
8. Mimpi membuang kandungan atau melakukan abortion
Bermimpi menjalani proses pengguguran atau pembuangan bayi adalah tanda yang anda sedang di dalam suatu krisis dan teragak-agak untuk membuat keputusan dalam hidup. Masalah akan mendatangi kita tak kira masa, tempat dan apapun alasannya. Kita haruslah bijak dalam menyelesaikan segala masalah kerana setiap masalah pasti ada jalan penyelesaiannya.
9. Suami bermimpi isterinya hamil
Jika suami yang bermimpi melihat isteri tercinta hamil, itu petanda yang si suami mengharapkan sesuatu perkara duniawi. Mungkinkah kerja idaman, kereta impian atau apa-apa pun perkara material yang memang sudah lama yang diinginkannya.

10. Lelaki bermimpi dirinya hamil
Fitrah sejak dari dulu hinggalah tinggi manapun teknologi sains, lelaki memang dizahirkan untuk tak melahirkan anak secara fizikal. Berbeza dengan mimpi perempuan hamil, lelaki yang bermimpi dirinya hamil ditafsirkan sebagai satu tanda kesedihan. Mungkin lelaki itu sedang dalam masalah atau kehilangan sesuatu yang berharga dalam hidupnya.
Walaupun kebanyakan mimpi yang kita alami seakan-akan benar, kebanyakan mimpi, terutamanya berkenaan kehamilan jarang menjadi kenyataan. Malah, jika anda sedang hamil, anda akan lebih kerap bermimpi kerana anda akan tidur lebih lama dan nyenyak disebabkan keletihan.

Mimpi boleh menjadi peluang cetusan idea untuk anda yang berfikiran kreatif. Selalunya, lebih ramai antara kita yang akan terlupa tentang mimpi yang kita alami semasa tidur. Mimpi itu adalah permainan perasaan dan minda anda dan tak perlu difikirkan terlalu lama jika ia hanya membuatkan anda tak tenteram dan sedih. Kongsikanlah dengan orang yang anda percaya jika anda benar-benar perlu untuk meluahkan apa yang anda rasa.
Semoga bermanfaat!
BACA JUGA IBU MENGANDUNG – TIPS UNTUK ‘FIRST TIMER’

Pesan Mama Siti
Meskipun ramai menganggap ia hanyalah sekadar ‘mainan’ tidur, tetapi ada juga yang percaya bahawa setiap mimpi itu membawa petanda. Tapi janganlah kita percaya bulat-bulat ya.


5 Kebaikan Anak Boleh Dapat Bila Berkebun Bersama

Duduk di rumah je sejak beberapa bulan ni mesti buat anak-anak bosan. Tambahan pula dengan musim pandemik sekarang ni, anak-anak pun dah jadi malas asyik terbaring atas sofa dan bermain ‘gadjet’ je betul tak? Bagi mama yang suka berkebun tu apa kata ajak anak-anak join berkebun sekali. Mesti best!

Foto Kredit: Adobe Stock
Mama tahu tak, bila kita mengajar si kecil bercucuk tanam pada waktu usia yang muda boleh memberi banyak kebaikan kepada mereka?
Ha..waktu inilah anak mama akan lebih cepat menangkap ilmu tambahan tentang pokok dan tanam-tanaman. Selain ilmu asas yang dipelajari di sekolah, aktiviti yang dapat merangsang minda seperti ilmu bercucuk tanam juga penting supaya mereka tahu mana datangnya sayur-sayuran sedap dan berkhasiat yang mama mereka selalu masak. Betul tak?
Jom ambil tahu mengenai 5 kebaikan yang boleh anak kita perolehi bila berkebun bersama!
1) Menanam pokok boleh meningkatkan pemakanan yang sihat untuk anak
Foto Kredit: Adobe Stock
Memang jarang betul nak nampak si kecil suka makan sayur kan? Sampai mama dah naik ‘give up’ suruh anak makan sayur. Tak dinafikan memang kebanyakan anak-anak tak suka makan sayur.
Jangan risau mama sekalian, anak yang paling memilih makan pun akan sendiri suka dan ingin tahu tentang sayur yang mereka makan itu sebab waktu berkebun itu lah masanya untuk mama jelaskan khasiat dan nutrien yang ada pada sayur tu.
Bila dah penat ditambah pula dengan usaha menanam sayur tu, pasti anak mama nak merasa hasil titik peluhnya sendiri juga betul tak?
2) Berkebun boleh mengajar anak erti tanggungjawab
Foto Kredit: Adobe Stock
Macam mama sekalian bertanggungjawab akan soal anak, begitu jugalah kita ajar anak bertanggungjawab akan tanamannya. Ini kerana tanam-tanaman memerlukan banyak perhatian dan penjagaan yang rapi.
Dari menyiram sehinggalah merumput dan membersihkan tanaman itu adalah satu ilmu untuk anak menjadi bertanggungjawab dan lebih menghargai. Pupuk sifat bertanggungjawab dalam jiwa anak supaya besar nanti mereka tak lari dari masalah yang bakal dihadapi.
3) Menjadi seorang yang penyabar
Foto Kredit: Adobe Stock
Bila dah seronok bercucuk tanam mesti anak mama tak sabar nak melihat hasilnya kan? Sudah tentu lah nak menunggu masa untuk menuai tu lama. Mungkin boleh mengambil masa beberapa minggu tak pun berbulan! Anak pula fikir harini tanam, esok dah berbunga mekar.
Pening kepala mama nak menjawabnya betul tak? Pilihlah untuk menanam tanaman yang senang dan cepat tumbuh dulu sebagai permulaan seperti tanam cili padi ke daun bawang ataupun bayam.
Jangan lupa untuk bagitahu anak mama bahawa KESABARAN adalah segalanya dalam dunia perkebunan dan menunggu hasil itu sangatlah berbaloi.
4) Meneroka dunia luar
Foto Kredit: Adobe Stock
Anak sering main dalam rumah je, bosan betul. Cuba la bawak mereka bermain atas rumput. Ajak mereka terokai tumbuh-tumbuhan yang ada di laman mama. Lagi-lagi anak yang takut nak menyertai aktiviti yang boleh mengotorkan badan mereka.
Mungkin takut kalau ternampak cacing atau ulat beluncas. Tenangkan mereka dan bagitahu fungsi setiap kehidupan terhadap tanaman.
Bermain dan berkebun di luar juga dapat merangsang minda mereka untuk lebih ingin mengetahui dan akan mula berani apabila terserempak dengan serangga-serangga yang wujud di atas bumi ini.
5) Merapatkan hubungan seisi keluarga
Foto Kredit: Adobe Stock
Walaupun bercucuk tanam ni aktiviti yang meletihkan, tapi bila dah buat bersama-sama rasa lagi seronok dan perasaan letih tu tak terlintas di minda pun.
Sambil berkebun ni Mama boleh berborak dengan anak-anak tanpa melihat kelibat teknologi di tangan yang sering menyibuk dalam kehidupan seharian. Secara tak langsung, hubungan kemesraan anak-anak dan Mama Papa juga semakin erat.
Mama pun mesti teringin nak tengok keletah anak bila berkebun kan? Ini lah masanya untuk lebih mengenali sesama sendiri dan berkomunikasi secara sihat!
Semoga bermanfaat!
BACA JUGA POKOK HIDUP AGEN ‘RELAXING’ BANTU TIDUR NYENYAK
Pesan Mama Siti
Seronok sebenarnya bila kita berkebun bersama anak-anak. Bukan je anak-anak dapat explore tentang berkebun tapi juga dapat membangkitkan mood yang positif dan dapat mengeratkan lagi hubungan kekeluargaan.


10 Fakta Anak Kedua Yang Unik & Ramai Tak Tahu

Mama mungkin dah biasa mendengar stigma ‘anak kedua’ atau lebih dikenali dengan ‘middle child syndrome’. Kita sering digambarkan dengan perangai anak kedua yang ‘unik’ dan sering menguji kesabaran Mama Papa. Tapi ramai yang tak tahu dari posisi positifnya yang selalu kita terlepas pandang tentang fakta anak kedua ni?
Ramai yang berpendapat anak kedua berperangai sedemikian kerana kurang perhatian dan kasih sayang dari Mama Papa berbanding dengan anak sulung dan anak bongsu. Walaupun tiada kajian sains yang mengesahkan perihal stigma ‘middle child syndrome’ ini, pakar psikologi tak menafikan bahawa anak kelahiran kedua di dalam keluarga mempunyai ciri-ciri yang unik dan menarik yang menampilkan keperibadian mereka.
Ada di antara mereka yang menjadi ikon dunia seperti Mark Zuckerberg, Dr Martin Luther King, J Lo dan mendiang Princess Diana adalah anak kedua di dalam keluarga mereka.

Benarkah anak kedua ini sering membawa masalah dan sentiasa terjebak dalam konflik? Benarkah anak kedua ini lebih kasar berbanding dengan adik-beradik yang lain? Sebenarnya, anak kedua ini sangat unik orangnya. Apakah yang membuatkan anak kedua ini unik? Mama Siti kongsikan fakta menarik mengenai anak kedua dan apa yang membuatkan mereka seorang yang hebat.
Fakta Anak Kedua Yang Perlu Kita Tahu
1. Lebih berdikari
Berbanding dengan adik-beradik yang lain, anak kedua ni adalah anak yang paling berdikari dan mampu menguruskan diri sendiri.
Anak kedua akan belajar untuk menguruskan diri daripada contoh yang diberi oleh kakak dan abangnya. Mereka mudah mengikut maka acuan abang dan kakak mestilah dibentuk dengan betul untuk menjadi tauladan yang baik untuk adik-adik.
2. Tak mudah putus asa
Semangat anak kedua yang memang lebih kompetitif berbanding adik-beradik yang lain membuatkan mereka lebih tabah dalam melakukan sesuatu perkara.
Anak kedua tak mudah berputus asa dan menyerah kalah dalam melaksanakan sesuatu tugasan. Malah, mereka sangat tabah dan bekerja keras bagi memastikan sesuatu tugasan dan impian mereka dipenuhi.

3. Sentiasa berfikir di luar kotak
Mungkin ada Mama yang di luar sana yang pernah tak terkata dengan tingkah laku anak kedua yang berbeza dengan adik-beradik mereka yang lain. Ini kerana kebanyakan anak kedua sangat kreatif dan sentiasa mencetuskan idea yang unik.
Anak kedua mampu berfikir di luar kotak untuk mencari jalan penyelesaian untuk sesuatu masalah atau pun sekadar ingin menghiburkan hati mereka. Mama kenalah sentiasa positif dan bantu anak kedua ini untuk berfikir lebih ke arah kebaikan dan menguntungkan diri serta keluarga.
Kredit: The Guardian

4.  Mempunyai semangat ingin tahu yang tinggi
Berbeza dengan adik-beradiknya yang lain, anak kedua mempunyai semangat inkuisiti yang tinggi. Perasaan ingin tahu mereka sangat tinggi hingga mencetuskan idea-idea yang di luar pemikirian.
Semangat ingin tahu ini akan menghasilkan dopamin dalam otak dan membuatkan mereka gemar menerokai sesuatu perkara yang dengan lebih mendalam. Ini akan menjadikan anak kedua sangat mencintai dan menghargai ilmu dan membentuk mereka menjadi orang yang berilmu.
5. Mudah bertoleransi
Anak kedua lebih mudah disukai oleh orang sekeliling kerana sifat toleransi mereka yang tinggi. Mereka tak terlalu menggilai kuasa dan tak pula meninggalkan tanggungjawab jika diamanahkan. Anak kedua mudah untuk dibawa berbincang dan sentiasa berfikiran terbuka dalam menerima pandangan dan kritikan orang ramai.
6. Anak kedua berani mengambil risiko
Kebanyakkan anak pertama dan anak bongsu lebih selesa dengan sesuatu mengikut kemampuan yang ada. Berbeza dengan anak kedua, mereka lebih berani mengambil risiko yang belum tentu kesudahannya.
Keberanian yang ada di dalam diri mereka inilah yang menghidupkan mereka dan membuatkan mereka berjaya dalam menyusun kehidupan mereka. Anak kedua mampu mencetuskan sesuatu yang mungkin belum lagi diterokai orang ramai kerana mereka berani menghadapi kegagalan dan akan sentiasa berusaha untuk berjaya.
Kredit First Time Parent

6. Anak kedua seorang ketua yang berkarisma
Kebanyakkan Presiden Amerika adalah terdiri daripada anak kedua termasuklah Presiden Abraham Lincoln. Ini adalah kerana anak kedua mampu menjadi seorang ketua yang berkarisma dan disegani disebabkan kepintaran mereka. Antara fakta anak kedua ialah bijak menguruskan pasukan, malah sesebuah negara, dan mampu mendelegasikan tugasan mengikut bidang-bidang tertentu di dalam ahli pasukannya.
7. Berfikiran terbuka
Anak kedua sering menjadi tumpuan utama jika berlakunya konflik kerana mereka cenderung untuk menjadikan diri mereka seorang yang sering membawa masalah. Mungkin ada benarnya kerana semangat ingin tahu mereka yang tinggi kadang-kadang membawa kepada kerosakan dan sebagainya.
Namun demikian, pengalaman-pengalaman sedemikianlah yang membuatkan anak kedua ini lebih berfikiran terbuka dalam mencuba sesuatu yang baru, mengadili sesuatu permasalahan dan menyelesaikan konflik.
8. Suka membantu orang
Mungkin anak kedua seorang yang kurang empatinya berbanding dengan anak yang lain. Mereka mungkin tak faham kenapa abang atau kakak serta adik-adik diberi kelebihan atas sesuatu perkara. Tetapi, mereka sentiasa bersedia untuk membantu apabila ada yang memohon bantuan. Anak kedua suka melakukan kerja-kerja amal dan sukarelawan kerana sifat mereka yang suka membantu orang.
Kredit Unicef
9. Seorang perunding yang cekap
Disebabkan kebolehan mereka berfikir di luar kotak membuatkan mereka lebih bersedia dalam menyuarakan hujah dan pendapat. Ini membuatkan mereka seorang perunding yang cekap. Ciri-ciri ini membuatkan mereka sentiasa berjaya mendapatkan apa yang mereka inginkan dalam sesuatu perundingan.
10. Anak kedua lebih cantik dan menarik
Akhir sekali, mungkin ramai yang bersetuju yang anak kedua selalunya lebih cantik serta berperwatakan menarik dari segi zahir dan aura yang dibawa mereka. Kebanyakan mereka adalah seorang yang sentiasa menjaga diri dan mahukan perhatian orang sekeliling. Ini membuatkan mereka mampu menampilkan kesegakan dan kesantunan mereka ketika bergaul dengan orang ramai.
Sebenarnya semua anak yang dianugerahkan kita itu berbeza dan cukup sempurna untuk kita. Jumlah masa yang diluangkan antara seorang anak dengan anak yang lain bukanlah pengukur kasih sayang seorang Mama atau Papa kepada anaknya. Seimbangkan segalah kelemahan dengan mengukuhkan kekuatan di dalam diri. Pandulah anak-anak yang masih mencari hala tujuan di dalam kehidupan agar terarah ke jalan yang sepatutnya. Tiada siapa yang lahir di dunia ini sempurna, tetapi percayalah, setiap insan itu adalah yang sebaik ciptaan dari Yang Esa.
BACA JUGA 5 FAKTA ‘MIND BLOWING’ ANAK-ANAK YANG KIDAL!

Pesan Mama Siti
Setiap anak-anak berbeza sifatnya, berbeza perwatakannya. Kita sebagai Mama Papa kenalah layan dan didik anak-anak seadil mungkin supaya salah seorang mereka tak rasa perbezaannya.


Pakar Pemakanan Dedahkan Kesan Sebenar Susu Soya kepada Badan Kita

Buat para penggemar susu soya, antara salah satu perkara yang sering menjadi persoalan terutamanya buat ibu mengandung adalah, “Boleh ke kalau saya minum susu soya dalam kuantiti yang sama sepanjang kehamilan?”
“Apakah khasiat dan faedah yang akan diperoleh bayi sekiranya saya minum susu soya?”
“Dan nanti selepas bersalin, boleh ke saya masih teruskan minum susu soya tersebut walaupun sedang menyusu?”

Saya percaya sebagai ibu hamil, Mama pasti akan mendapat pelbagai info dan maklumat yang bercanggah mengenai hal ini. Malah, selama bertahun-tahun saya bekerja sebagai pakar pemakanan, saya juga sering ditanyakan soalan yang sama daripada bakal ibu.
Mama juga pasti pernah mendengar perdebatan dan maklumat yang lain tentang bagaimana susu soya juga antara pilihan susu popular yang menjadi persoalan ketika hamil, sama seperti susu badam dan oat – samada ia merupakan pilihan yang tepat atau tidak untuk diet Mama sepanjang kehamilan.

Jadi, untuk membantu anda bakal-bakal ibu, saya akan menjawab beberapa soalan yang sering ditanyakan mengenai susu soya. Yang terakhir tu yang paling penting!
1. Yang pertama, apakah kuantiti pengambilan susu soya yang disyorkan?
Mama harus ingat bahawa gaya pemakanan Mama sangat penting sepanjang kehamilan. Oleh itu, kesederhanaan merupakan kunci utama untuk mendapatkan nutrisi yang sesuai pada diri dan kandungan.
Mama boleh mempertimbangkan untuk mengambil kira-kira 1-2 hidangan susu soya dalam sehari, sebagai sebahagian daripada diet sihat Mama.
2. Bolehkah ibu mengandung dan menyusu teruskan pengambilan susu soya?
Persoalannya masih belum terjawab, adakah wanita hamil masih boleh terus minum susu soya? Jawapannya adalah ya. Ibu mengandung dan menyusu memerlukan lebih banyak nutrien, terutamanya protein untuk kesihatan tubuh badan mereka.
Soya mengandungi protein berkualiti tinggi yang diperlukan untuk menyokong pertumbuhan janin, dan juga kaya dengan pelbagai nutrien bermanfaat lain untuk menyokong bekalan susu ibu yang lebih baik serta mencegah kekurangan nutrien pada si ibu.
3. Adakah susu soya mengandungi hormon estrogen?
Soya mengandungi Isoflavon, sejenis estrogen tumbuhan (phytoestrogen), yang sangat mirip dengan estrogen manusia tetapi jauh lebih lemah untuk menyebabkan kesan negatif terhadap kesihatan. Sebenarnya, banyak kajian telah menunjukkan bahawa phytoestrogen ini dapat membantu mengurangkan risiko barah tertentu termasuk barah payudara, barah prostat, dan barah gastrik.
4. Adakah soya meningkatkan risiko barah payudara?
Sebenarnya, masih tiada bukti kukuh berkaitan hal ini. Malah, kajian juga menunjukkan bahawa pengambilan susu soya (yang mengandungi Isoflavon) dalam kuantiti yang sederhana dapat membantu mengurangkan risiko barah payudara atau untuk barah tersebut tumbuh semula.

Kajian mendapati bahawa kes barah payudara adalah lebih rendah di kalangan wanita Asia yang mengambil makanan berasaskan soya pada kadar sederhana, berbanding dengan wanita barat.
5. Tetapi, sebenarnya boleh atau tidak untuk ibu hamil mengambil susu soya secara berlebihan?
Pengambilan soya secara sederhana adalah sangat digalakkan. Seperti biasa, semuanya harus diambil secara sederhana. Tetapi jika anda sensitif terhadap susu soya atau susu yang lain, anda disarankan untuk terus berjumpa doktor sekiranya anda mengalami kekejangan di bahagian perut, kembung perut atau juga reaksi alergi.
Mama boleh terus menjadi penggemar susu soya kerana terdapat pelbagai khasiat kepada kesihatan yang Mama mungkin tidak tahu. Teruskan pembacaan untuk mengetahui lebih banyak khasiat susu soya kepada kesihatan kita!
6. Apakah faedah pengambilan susu soya?
Susu soya bukan sahaja minuman yang enak, malah sangat berkhasiat.
Protein berkualiti tinggi: Soya merupakan sumber protein yang sangat baik. Ia mengandungi semua asid amino penting yang tidak boleh dibuat oleh badan kita sendiri! Inilah sebabnya mengapa protein dalam soya dianggap berkualiti tinggi. Malah, soya juga adalah sumber protein yang baik bagi mereka yang mengalami intoleransi laktosa, dan vegetarian.
Berkhasiat: Oleh kerana kacang soya adalah sejenis tumbuhan, ia juga kaya dengan nutrien penting lain, seperti serat, antioksidan, dan banyak vitamin dan mineral penting lain, seperti zat besi, kalsium, magnesium, zink, dan lain-lain lagi.
Baik untuk sistem penghadaman: Sebagai contoh, serat makanan dalam kacang soya membantu sistem penghadamanan kita, di mana ia bagus dalam pencernaan makanan dan seterusnya, meningkatkan sistem imuniti badan.
Mengawal kadar gula dalam darah dan kolesterol: Jika Mama mempunyai penyakit diabetes atau kolesterol yang tinggi, susu soya sesuai untuk Mama kerana ia membantu dalam mengawal kadar gula dalam darah dan mengurangkan kolesterol berbahaya dalam tubuh anda.
Melindungi dan memulihara sel dalam badan: Sebatian antioksidan yang dipanggil polifenol dalam kacang soya berguna untuk melindungi sel anda daripada kerosakan akibat reaksi oksidatif yang boleh menyebabkan penyakit jantung.
Bukan itu sahaja ya Mama! Masih banyak lagi kebaikan soya yang saya ingin kongsikan dengan anda di bawah.
7. Apakah perbezaan antara susu soya dan susu lembu, dan mengapa susu soya lebih baik?
Sumber: Milk Life
Bagi kebanyakan orang Asia, intoleransi laktosa adalah sesuatu yang normal dan kita harus terima dalam kehidupan kita. Seperti sudah tertanam dalam DNA kita untuk bergegas ke tandas yang terdekat setelah kita asyik menjamah produk tenusu. Kebanyakan daripada kita cenderung untuk mengalami intoleransi laktosa terutamanya ketika minum susu lembu, di mana mungkin kita tidak mengalaminya pada usia muda, tetapi apabila semakin meningkat usia.
Jadi, sebagai alternatif, ramai pakar akan mengesyorkan susu soya sebagai penyelesaian kepada masalah ini. Oleh kerana susu soya adalah berasaskan tumbuhan, ia mengurangkan risiko untuk anda mengalami intoleransi laktosa.
Selain itu, hasil penyelidikan juga menunjukkan susu soya mempunyai risiko yang sangat rendah untuk menyebabkan alergi pada seseorang individu. Inilah sebabnya mengapa bayi atau kanak-kanak dengan sistem pencernaan yang sensitif atau mengalami ekzema selalunya sesuai untuk diberikan formula berasaskan soya berbanding susu biasa.
8. V-Soy™, pilihan susu soya yang lazat dan sihat!
Dan inilah fakta kegemaran saya (dan yang disyorkan) mengenai susu soya: pilihlah V-Soy™!
Melalui pelbagai khasiat yang telah dinyatakan di atas, terbukti bahawa pengambilan soya dapat membantu mengekalkan nutrien penting setiap hari. Dan yang paling bagusnya ialah susu soya V-Soy™ datang dalam beberapa jenis, iaitu V-Soy™ Original, V-Soy™ Multi-Grain, V-Soy™ Golden-Grain, dan yang terbaru: V-Soy™ Low Sugar, untuk memberikan kebaikan soya yang menjadi kegemaran anda.

Semua susu soya V-Soy™ dibuat dari kacang soya non-GMO dan juga dengan nilai nutrisi yang tinggi, seperti Vitamin A, D, B12, dan protein. Lazat dan juga berkhasiat!
Pilih susu soya V-Soy™ untuk penyelesaian yang lebih bijak dan tingkatkan kualiti hidup anda hari ini! Akhir sekali, jangan lupa untuk melayari laman Facebook dan Instagram V-Soy™ untuk mengetahui lebih lanjut mengenai produk mereka dan juga susu soya terkini.
Sementara Mama sedang asyik melayari laman media sosial V-Soy™, luangkan sedikit masa untuk mengikuti Siri V-Soy Fit Tribe, di mana Mama boleh mengikuti video senaman yang memikat hati dan resepi sihat yang lazat disamping berseronok dengan seisi keluarga.
Siri ini terdapat di saluran Facebook, IGTV dan YouTube di V-Soy World. Mama boleh mendapatkan rangkaian susu V-Soy™ di kedai rasmi V-Soy™ di Lazada hari ini.
Banyak bukan khasiat susu soya kepada kesihatan kita? Saya harap artikel ini dapat menjawab semua persoalan mengenai susu soya yang Mama ingin tahu selama ini dan juga dapat membantu Mama membuat pilihan susu yang tepat untuk Mama dan seisi keluarga.
Artikel ini diolah daripada versi Bahasa Inggeris di Motherhood Story.


Ceriakan Sambutan Krismas Bersama Yang Tersayang di Sunway Velocity Mall!

Tahun 2020 merupakan tahun yang banyak mengajar kita erti kesabaran dan kesyukuran yang tinggi. Melihat dari sudut positif, atau ‘at the other side of the coin’, kita harus bersyukur kerana kita masih mempunyai ahli keluarga dan rakan-rakan yang masih bersama kita untuk menempuhi dugaan sepanjang pandemik ini.
Untuk mengembalikan keceriaan anak-anak dan seisi keluarga sebelum berakhirnya tahun ini, Mama Siti mencadangkan anda membawa mereka ke kempen Blessed Christmas di Sunway Velocity Mall. Musim Krismas sangat sinonim dengan aktiviti memberi atau menukar hadiah. Jadi gunakan peluang ini untuk menghadiahkan barangan yang sesuai untuk yang tersayang sebagai simbol penghargaan.

Kempen Blessed Christmas di ruang Main Atrium Sunway Velocity Mall telah berlangsung bermula 20 November 2020 yang lalu sehingga 3 Januari 2021. Bolehlah anda masukkan dalam senarai aktiviti hujung minggu bersama keluarga. Anak-anak juga pasti lebih seronok dan ‘excited’!
Saat para pengunjung mula melangkah masuk ke pusat membeli-belah ini, anda bakal disambut dengan dekorasi lampu-lampu, hiasan Santa dan pokok Krismas yang cantik.

Anda boleh mengunjungi pelbagai kedai menarik seperti POPULAR, MILANO, Little Pleasures, Veesee, Skin10, Krispy Kreme, dan banyak lagi untuk mencari hadiah yang sesuai buat yang tersayang.

Satu tip khas untuk isteri, beritahu encik suami untuk banyakkan bersabar apabila berkunjung ke kempen Blessed Christmas di Sunway Velocity Mall ini kerana anda pasti akan mengambil masa agak lama untuk ‘window shopping’ (dan ‘shopping’!) pelbagai aksesori, cermin mata, produk penjagaan kulit, permainan untuk anak-anak, snek dan sebagainya.

Selesai membeli-belah, cuit hati encik suami dengan bergambar di dekorasi Krismas yang berwarna-warni di ruang Main Atrium tersebut. Inilah peluang untuk bergambar bersama ahli keluarga berlatarbelakangkan hiasan yang cantik, setelah beberapa bulan terperap di rumah.

Dalam anda bergembira mengunjungi Blessed Christmas ini, jangan lupa untuk mematuhi SOP yang disediakan. Pastikan anda dan anak-anak memakai pelitup muka, skan kod MySejahtera atau isi maklumat anda, kerap mencuci tangan dan menggunakan ‘hand sanitiser’.
Sunway Velocity sendiri juga memastikan kempen ini dijalankan dengan mengikut SOP yang ketat untuk keselamatan para pengunjung dan pekerja termasuk penjarakan sosial, menyediakan ‘hand sanitiser’ dan had kapasiti di dalam kedai. Oleh itu, anda boleh membeli-belah tanpa risau.
Hadiah Eksklusif & Tawaran Menarik di Blessed Christmas Sunway Velocity Mall

Yang lebih menarik, bagi setiap jumlah pembelian RM200 dan ke atas, anda berpeluang untuk mendapatkan beberapa hadiah dan tawaran menarik yang lain:
Dapatkan baucer tunai Food Street bernilai RM20 bagi setiap pembelian RM300 (RM200 untuk ahli Sunway Pals atau pengguna aplikasi mudah alih Sunway Velocity Mall) dalam maksima 2 resit*. Satu set Glass Lock Jars dengan pembelanjaan minima RM600 (RM500 untuk ahli Sunway Pals atau pengguna aplikasi mudah alih Sunway Velocity Mall) dalam maksima 2 resit*.
*Tertakluk kepada terma dan syarat.

Daftar Sebagai Ahli Sunway Pals & Dapatkan LEBIH BANYAK Freebies!
Untuk mendapatkan lebih banyak hadiah dan tawaran menarik yang lain sepanjang kempen ini berlangsung, anda boleh mendaftar sebagai Ahli Sunway Pals dengan memuat turun aplikasi Pals for Life. Malah, anda juga akan diberikan sebuah katalog mengenai promosi dan diskaun-diskaun yang berlangsung di Sunway Velocity Mall.

Gunakan peluang ini untuk mengembalikan keceriaan di wajah anak-anak (walaupun kita masih harus berjaga-jaga) dengan berkunjung ke Sunway Velocity Mall. Dengan hiasan Krismas yang berkilauan dan berwarna-warni, tidak ragu lagi bahawa pusat membeli-belah ini menjadi salah satu tempat untuk anda kunjungi sebelum tibanya tahun baru.

Untuk maklumat lanjut dan pelbagai promosi terkini, layari laman rasmi Sunway Velocity Mall dan jangan lupa untuk ‘follow’ Facebook, Instagram, YouTube dan TikTok Sunway Velocity Mall hari ini.


Seperti yang kita tahu, PKPB dilanjutkan di Selangor, Kuala Lumpur serta dibenarkan merentas daerah/negeri. Mesti ramai Mama Papa yang mengambil peluang ini untuk pulang ke kampung atau bawa anak-anak bercuti kan? Walaupun begitu kita kenalah ambil langkah berjaga-jaga jika pergi bercuti bersama keluarga.
Kini, ‘travel’ dah tak sama seperti dulu lagi kerana kita perlu lebih berhati-hati dengan persekitaran kita. Ada barang yang dulunya kita merasakan tak penting tapi sekarang wajib dibawa kemana saja kita pergi.
Pasti Mama Papa buntu nak bawa apa ketika bercuti kan? Jangan risau, Mama Siti akan kongsikan barang yang wajib dibawa masa bercuti musim PKPB.
5 Barang Wajib Dibawa Masa Bercuti Musim PKPB
#Penutup Muka

Kredit Foto: Adobe Stock
Ini sudah semestinya kena sentiasa ada dengan kita. Kalau tak pakai penutup muka (mask), kita akan disaman nanti! Yelah, penutup muka ni ialah cara yang paling efektif untuk mengawal wabak ini daripada tersebar.
Jadi, tak kiralah sakit atau tak, penutup muka ni wajib dipakai dan dibawa kalau Mama Papa nak travel! Mama Siti sarankan untuk bawa sekotak penutup muka pakai buang untuk memudahkan proses ketika melancong.
#Hand Sanitizer
Kredit Foto: Adobe Stock
Jika tiada air dan sabun, Mama Papa harus sediakan hand sanitizer yang mempunyai sekurangnya 60% jumlah alkohol. Kalau di tempat awam, hand sanitizer adalah alternatif yang terbaik untuk pencegahan virus! Mama Papa boleh sediakan hand sanitizer yang bersaiz mini untuk memudahkan perjalanan sepanjang melancong.
#Sejadah dan Pakaian Solat
Kredit Foto: Adobe Stock
Bagi yang beragama Islam, kita tak boleh menggunakan sejadah atau telekung di masjid atau surau. Jadi, kita harus membawa sejadah dan pakaian solat sendiri. Mama Papa juga boleh sediakan beg kecil (travel size) untuk membawa keperluan tersebut!
#Tisu Basah!
Kredit Foto: Adobe Stock
Tisu amatlah penting untuk semasa travel. Sebolehnya, Mama Siti cadangkan tisu basah yang ‘disinfection’ supaya Mama Papa boleh lap tangan anak-anak sebelum makan jika tiada air semasa melancong. Ini sangat penting untuk menjaga kebersihan serta menjamin kesihatan Mama sekeluarga. Jika tiada, tisu biasa juga boleh digunakan ketika melancong.
#Disinfection Spray
Kredit Foto: Adobe Stock
Spray ni sangatlah membantu terutamanya Mama Papa tiba ke hotel or resort ketika melancong. Walaupun tempat itu sudah dibersihkan, kita juga boleh mengambil langkah berjaga-jaga! Mama Papa boleh spray di kerusi, katil, atau dimana-mana yang sesuai. Pakar kesihatan nasihatkan untuk menggunakan spray yang mengandungi alkohol sebanyak 70%.
Walaupun masa ini sukar untuk semua, kita masih boleh melancong bersama keluarga dengan syarat iaitu mengikut SOP!  Untuk perjalanan yang selamat dan lancar, Mama Papa haruslah sediakan barang-barang kewajipan ini supaya dapat membendung COVID-19. Sama-samalah #kitajagakita.
BACA JUGA LINDUNGI ANAK DARI COVID-19, INI TIPSNYA!

Pesan Mama Siti
Walau apa pun kita kena sentiasa berjaga-jaga terutamanya bila bawa anak-anak bercuti. Tips yang Mama Siti kongsikan ini adalah sebagai satu langkah berjaga-jaga ekstra untuk Mama sekeluarga.


Ekzema Bayi – Tips Penjagaan & Cara Merawatnya

Mama perasan tak ada tanda gatal merah-merah pada anak mama? Kalau ada, itu ialah Ekzema bayi! Ekzema bayi ialah radang pada kulit bayi yang menunjukkan kesan bengkak, gatal dan ruam merah yang kadang-kadang kelihatan seperti kulit melecur yang berair.
Kenapa Bayi Mama Ada Ekzema?

Kredit Foto: Adobe Stock
KeturunanBoleh terjadi pada kulit yang kering, gatal dan sensitif pada kepanasan, kain berbulu dan permukaan yang kasarInfeksi virusBahan kimia/perangsang seperti sabun, pembersih atau minyak wangiAlahan/alergi kepada bahan makanan atau lain-lain bahan yang boleh menyebabkan alahan
Foto Kredit: Adobe Stock
Apa Yang Perlu Mama Perlu Lakukan?
Pertama sekali, Mama perlu bawa anak ke klinik atau hospital berjumpa dengan doktor untuk diagnos anak mama serta rawatan. Kemudian, doktor akan berikan ubat yang sesuai untuk anak Mama.
Ubat pencegah gatal seperti antihistaminLosyen pelembap, krim untuk menahan kekeringan dan kegatalanSteroid digunakan untuk kes-kes yang terukAntibiotik jika terdapat jangkitan kuman
Ubat-ubat ni ialah untuk kawal kegatalan ekzema dan bukan menghilangkan. Take note tau Mama!
Tak Bahaya Ke Kalau Anak Mama Gunakan Steroid?
Untuk pengetahuan Mama, Steroid selamat jika digunakan secara betul. Kesan sampingan utama ialah membuat kulit jadi nipis jika kalau digunakan bagi jangka masa panjang, tetapi tiada bukti yang penipisan ini akan berkekalan. Paling penting, gunakan krim steroid pada dos yang betul dengan nasihat doktor tau! Jangan main guna je ikut suka hati kita tau Mama. Bahaya nanti!
Kredit Foto: Adobe Stock
Perkara Yang Harus Dilakukan Jika Anak Mama Mempunyai Ekzema!
Letakkan anak di bilik yang selesa dan nyamanPastikan kuku bayi sentiasa dipotong pendek untuk elak menggaruElakkan mandi air panas/suamElakkan memakai baju berlapis-lapisGunakan pakaian jenis kapas dan nipisElakkan dari fabrik yang kasarJangan gunakan sabun apabila mandiGunakan krim pelembab selepas mengelap anak andaAwasi makanan yang menyebabkan alahan dan dapatkan nasihat doktor
Pelembap Mana Sesuai Untuk Bayi Ekzema?
Pelembap yang sesuai dapat menghindari ekzema berulang semula. Oleh itu, sapuan pelembap mestilah menjadi satu rutin.
Ada banyak jenis pelembap di pasaran dan pemilihan pelembap bergantung kepada tahap kekeringan kulit, cuaca dan kesesuaian bayi dengan isi kandungan pelembap itu.
Secara amnya kulit ekzema adalah kering dan perlu pelembap yang berminyak untuk ‘cover’ seluruh kawasan berekzema. Sapuan pelembap perlu diulang dengan kerap apabila kulit menjadi kering semula.
Pilih jenis pelembap mengikut kesesuaian cuaca. Contohnya pelembap yang kurang berminyak berbentuk krim, sesuai digunakan di waktu panas. Pelembap yang jenis berminyak sesuai disapu pada waktu malam atau udara kering contohnya jika pasang penghawa dingin.
Produk yang tinggi kandungan minyaknya seperti 100% petroleum jelly melembapkan kulit dengan lebih lama dan sesuai digunakan untuk kulit yang sangat kering.
Kulit bayi boleh mendapat alahan kepada produk yang mempunyai kandungan pewangi, pewarna dan pengawet oleh itu sebaiknya pilih pelembap yang khas untuk kulit bayi sensitif.
Semoga bermanfaat!
BACA JUGA ANAK ADA ALAHAN TELUR. APA MAMA BOLEH LAKUKAN?

Pesan Mama Siti
Jangan risau, Mama. Ekzema boleh dirawat dan tak berjangkit. Pesanan Mama Siti yang terakhir ialah untuk sentiasa rujuk pakar dan bukannya pandai-pandai diagnos anak sendiri tau! Pastikan ubat yang diambil juga ialah daripada nasihat doktor.


8 Idea Hadiah Foto Khas Meraikan Saat Indah Bersama Keluarga

Setiap saat sebagai ibu amat bermakna kerana pejam celik sekejap sahaja masa berlalu. Jadi ia amat penting untuk anda menghargai setiap masa yang anda ada bersama si kecil.
Sekeping gambar seribu makna. Hadiah foto khas yang anda boleh buat dengan Photobook pasti akan dapat merialisasikan impian anda untuk memberi hadiah yang lain daripada yang lain kepada orang tersayang. Dengan hanya beberapa langkah, anda boleh membuat hadiah yang sungguh sentimental. Anda hanya perlu memuat naik gambar dan masukkan kata-kata untuk menghasilkan hadiah unik ini.
Anda juga boleh menggunakan laman web Photobook dan juga Aplikasi Photobook pada bila-bila masa untuk membuat pelbagai jenis hadiah. Alami kesenangan untuk membuat hadiah foto khas dengan hanya memilih produk, memuat naik gambar kesayangan, edit dan hadiah foto khas anda telah siap! Anda juga boleh cuba seleksi produk-produk terhangat di Photobook dan ubah suai hadiah khas anda.

Gunakan kod: PBMAMA untuk nikmati diskaun sehingga 90% atas produk seperti cawan foto, Lil’ Photobook dan buku nota, autaupun untuk menikmati diskaun sehingga 60% untuk pelbagai kalendar meja. Dengan kod yang sama, anda juga boleh dapatkan diskaun sehingga 90% untuk pelbagai cetakan kanvas.
Kanvas Segi Empat 8” x 8” (8” x 8” Canvas Square)

Saat anda dengan si kecil amat bermakna, dan anda boleh mendekorasi dinding anda dengan memori yang dicetak atas kanvas berkualiti tinggi Photobook. Kanvas kami dibuat daripada papan busa berketumpatan tinggi yang tahan lasak, ringan, tahan kelembapan dan juga tahan calar.
Harga: Dari RM47.40, diskaun 90% sekarang! Guna kod: PBMAMA
Kalendar Meja 6” x 8” (6” x 8” Desk Calendar)

Reka kalendar meja khas dengan gambar si kecil anda untuk anda sentiasa dapat mengingati saat bersama mereka. Anda juga boleh gunakan kalendar meja ini untuk mencatat perkembangan mereka.
Harga: Dari RM35.70, diskaun 60% sekarang! Guna kod: PBMAMA
Photobook Kulit Keras 8” x 8” (8” x 8” Hardcover Photobook)

Dengan ikatan rapi tulang belakang dan juga kulit keras tahan lasak, memori-memori tersayang bersama si kecil dijamin selamat dalam buku ini. Kualiti buku ini merupakan salah satu sebanya buku ini paling viral di kalangan produk Photobook.
Harga: Dari RM35, diskaun 80% sekarang! Guna kod: PBMAMA
Photobook Kulit Lembut 8” x 6” (8” x 6” Softcover Photobook)

Abadikan saat melihat anak anda belajar berjalan buat kali pertama, tumbuhan gigi pertama dan pelbagai lagi pengalaman kali pertama si kecil anda dengan buku kulit lembut ini. Buku ini berbeza dengan buku kulit keras kerana ia lebih senang untuk dibawa ke mana-mana sahaja.
Harga: Dari RM12, diskaun 80% sekarang! Guna kod: PBMAMA
Buku Landskap Sederhana 11” x 8.5” (11” x 8.5” Medium Landscape Cover)

Buku landskap sederhana ini menjadi pilihan hati keluarga yang suka menyimpan dan melihat kembali gambar-gambar lama. Buku yang luas ini memberi ruang yang secukupnya dan ia cukup lebar untuk anda memasukkan gambar keluarga pelbagai saiz.
Harga: Dari RM119.25, diskaun 65% sekarang! Guna kod: PBMAMA
11oz Cawan Foto (11oz Photo Mug)

Cawan foto kami sesuai digunakan di pejabat ataupun di rumah. Ia adalah pilihan paling baik untuk anda meletak gambar kegemaran si kecil anda. Anda juga boleh membuat satu cawan foto khas untuk keluarga ataupun kawan terdekat anda.
Harga: Dari RM19, diskaun 65% sekarang! Guna kod: PBMAMA
Lil’ Photobook 7” x 5” (7” x 5” Lil’ Photobook)

Kecil-kecil cili api, buku Lil’ Photobook ini adalah buku kegemaran ramai kerana saiz kecilnya sungguh sesuai untuk meletakkan pelbagai gambar si kecil. Anda juga boleh menggunakannya sebagai buku pembelajaran untuk si anak kerana saiznya muat untuk tangan kecilnya itu.
Harga: Dari RM25, diskaun 65% sekarang! Guna kod: PBMAMA
Buku Nota 5” x 8” (5” x 8” Notebook)

Untuk kanak-kanak yang sudahpun bersekolah, buku nota yang dibuat khas ini pasti akan membuat mereka lagi rajin untuk menghabiskan kerja rumah mereka. Ia juga istimewa kerana nama dan gambar mereka boleh dicetak khas ke atas kulit buku nota ini.
Harga: Dari RM19, diskaun 65% sekarang! Guna kod: PBMAMA
Dengan pelbagai seleksi barangan foto dan juga diskaun hebat, Photobook Worldwide pasti akan menjadi pilihan pertama anda untuk membuat barangan foto khas untuk anda sendiri, si kecil, kawan-kawan dan juga keluarga anda. Layari laman web Photobook ataupun muat turun Aplikasi Photobook hari ini!
Terma & Syarat
Kod baucar hanya sah untuk produk terpilih dan tidak terpakai untuk Paper Upgrade, Halaman Tambahan atau Aksesori.Promosi tidak boleh digunakan bersama dengan potongan harga lain, kod promosi, sijil hadiah, baucar pembelian kumpulan, baucar prabayar dan kupon.Tawaran ini hanya sah di kedua-dua laman web dan Aplikasi Photobook dan penghantaran di dalam negara untuk 10,000 penebusan pertama sahajada. Kod baucar sah sehingga 31 Jan 2021.Kod kupon HARUS dimasukkan dan ditebus semasa membuat pesanan anda dan tidak sah untuk digunakan setelah pesanan selesai dan diterima.Tawaran promosi hanya untuk barang-barangan yang dinyatakan sahaja dan tidak boleh digunakan untuk membayar, atau akan dikenakan pada, cukai, kos penghantaran dan pengendalian.Kod kupon hanya sah untuk nilai tertentu yang dibeli.Nilai kupon tidak boleh digunakan untuk bayaran penghantaran.Kod kupon hanya sah digunakan untuk produk atau rangkaian produk yang dinyatakan.Pilihan pengambilan sendiri tidak disediakan.Tawaran ini tidak mempunyai nilai tunai, bukan untuk dijual semula dan tidak boleh ditebus dengan wang tunai.Sila lihat Dasar Pemulangan kami. Photobook Worldwide tidak bertanggungjawab untuk pelanggan yang melakukan kesalahan. Sekiranya terdapat masalah pengeluaran / buku, kami akan menilai keadaan barang tersebut, dan mengikut budi bicara kami sendiri akan memutuskan untuk membaiki atau mengganti produk yang tidak memenuhi jaminan atau syarat. Potongan harga promosi tidak layak untuk kredit atau bayaran balik.Photobook TIDAK menerima sebarang pindaan atau perubahan yang akan dibuat pada bahan yang telah diberikan SETELAH bahan-bahan tersebut dimuat naik. Oleh itu, adalah menjadi tanggungjawab pelanggan untuk memeriksa bahan-bahan secara menyeluruh sebelum memuat naik untuk diproses.Photobook berhak mengubah terma dan syarat ini mengikut budi bicara mutlaknya dan kami berhak menghentikan promosi dan diskaun pada bila-bila masa.Sekiranya anda memerlukan bantuan, sila lawati halaman Support kami.Untuk maklumat lebih lanjut, sila layari (https://www.photobook.com.my/faq).Untuk pertanyaan lebih lanjut, sila e-mel support-my@photobookworldwide.com.


4 Aktiviti ‘DIY’ Yang Boleh Dibuat Bersama Si Manja

Mama, tak bosan ke duduk dekat rumah masa PKPB ni? Terutamanya bila dah tak ada aktiviti yang nak buat, boleh jadi runsing kan? Jangan risau, DIY je! Mama Siti ada banyak idea yang nak dikongsikan kali ini. Mama, take note sekarang!
“DIY tu apa?”
‘DIY’ ni ialah project Do It Yourself. Maksudnya, aktiviti ini boleh dilakukan sendiri di rumah dan bersama-sama keluarga. Nak tahu kelebihan DIY bersama anak-anak?
Tingkatkan kreativiti anak-anakKeyakinan yang lebih tinggi dalam diri anak-anakBelajar untuk lebih berinovasi
Jadi, itu ialah antara kelebihan boleh membantu perkembangan anak-anak, tapi yang paling penting DIY ni boleh merapatkan hubungan keluarga serta tingkatkan komunikasi. Yelah, kadang-kadang duduk di rumah ni boleh buat kita semakin rapat atau semakin jauh daripada keluarga. Perlulah ada aktiviti yang boleh merapatkan hubungan keluarga supaya lebih erat.
Mama mesti perasan si manja selalu sangat main Ipad? Tengok YouTube? Sebenarnya, tiada masalah untuk si manja luangkan masa begitu, tapi kalau lama sangat, minda mereka tak akan berkembang sebab kanak-kanak perlukan aktiviti ‘hands on’ untuk meningkatkan sel-sel otak berhubung mereka!
Mama juga tak perlu risau tentang kos DIY ni. Selalunya aktiviti DIY ini t ak memerlukan untuk keluarkan duit yang banyak jadi Mama boleh jimat! Boleh kata, berpatutan kosnya. Ada juga DIY yang hanya perlu gunakan barang di dalam rumah atau barang-barang terpakai.
5 Aktiviti DIY Yang Mama Perlu Cuba Bersama Si Manja!
1) ‘Kotak Tisu Monster’

Kredit Foto: The Best Ideas For Kids
Mama mesti ada kotak tisu kosong dekat rumah kan? Selalu kotak tisu tu lepas dah habis tisu kita buang je kan. Apa kata dari buang tu Mama cuba DIY. Aktiviti DIY ini sangat bagus untuk buat bersama anak-anak dan terutamanya, recycle! Tak perlu pun ikut design ‘monster’ ni, Mama boleh cuba tanya anak-anak, watak kartun yang mereka suka. Jadi, Mama perlu sediakan:
Bahan-Bahan:
Kotak tisu kosongWarna air/Acrylic berwarna putih dan 2 warna pilihan anak-anak‘Googly Eyes’/Butang Baju (Mama boleh cari di kedai-kedai DIY berdekatan, atau gunakan bahan di rumah yang hampir sama)Pen Marker HitamGam
Cara-Cara:
Warnakan keseluruhan kotak tisu dengan warna putihSelepas kering, warnakan kotak tisu dengan warna yang anak Mama pilih (warna ni terpulang dengan corak atau watak kartun yang dia mahu!)Lukiskan corak di atas kotak tisu menggunakan pen marker mengikut kreativiti masing-masingTampalkan corak ‘googly eyes’ atau butang menggunakan gam untuk jadikan mata kepada kotak tisu
Dan, dah siap! Senang kan? Tak perlu lama-lama dan tak perlu bahan yang banyak. Simple je dan kotak tisu ini boleh jadi hiasan dalam bilik anak-anak Mama. Yang penting, si manja akan suka.
2) Kertas Kipas
Kredit Foto: Pinterest
Kredit Foto: U Can Do Stuff
Mama ingat tak dulu masa sekolah kita ada buat DIY kertas kipas? Kalau Mama pernah buat, Mama mesti tahu betapa ‘fun’ dan senang nak buat kertas kipas ni. Apa yang Mama perlu?
Bahan-Bahan:
Kertas A4 Putih atau BerwarnaColour Pencil RibenStepler
Empat bahan je? Betul, empat bahan je untuk projek DIY ni! Jadi, cara-caranya ialah begini:
Cara-Cara:
Lukiskan dan warna seluruh kertas A4 dengan corak mengikut kreativiti anak-anakKemudian, lipatkan kertas dalam bentuk yang kecil dan panjang Akhir sekali, kepilkan bahagian bawah dengan riben atau stapler kertas supaya kipas akan terbentuk
Dah siap kipas kertas DIY! Mama Siti pasti, DIY ini akan diulang-ulang oleh si manja sebab mereka boleh tingkatkan kreativiti mereka dengan melukis dan mereka corak kipas tersendiri.
3) Kanvas Kasut
Kredit Foto: Glue Stick Blog
Aktiviti yang seterusnya ni sesuai untuk anak-anak yang suka mewarna! Warning: aktiviti ni akan jadi sangat comot dan bersepah, jadi Mama kena bersedia ya! Ya, aktiviti ni sangatlah menyeronokkan bagi si manja dan juga mak-mak ya. Kalau Mama nak tahu, aktiviti DIY kanvas kasut ni boleh dijadikan bisnes tau? Jangan main-main, kalau anak mama berbakat dalam mewarna dan melukis kasut, ini boleh memberi ruang untuk si manja practice. Ini bahan yang diperlukan:
Bahan-Bahan:
Kasut putih kosongCat warna acrylic mengikut kesukaan si manjaPen marker berwarna untuk melukis
Sekarang, Mama dah ada barang-barang ini, let your kids do the art! Mama boleh tunjukkan contoh dengan melukis corak bunga atas kasut, atau apa-apa corak mengikut kreativiti anak-anak. Projek DIY ini akan memerlukan masa yang lama untuk melukis dan mewarna tapi jangan risau, hasilnya akan berbaloi!
4) DIY Origami!
Kredit Foto: Easy Peasy And Fun
Ini ialah aktiviti DIY klasik dan famous! Mesti pernah dengar kan apa itu Origami? Mama Siti pun baru belajar aktiviti ini dengan si manja baru baru ni dan percayalah mereka sangat sukakan Origami!
Origami ni ialah projek seni melipat kertas dan menjadikannya dalam bentuk-bentuk seperti haiwan, bunga dan sebagainya! Jangan risau, Mama akan kongsikan cara yang mudah untuk membuat Origami bersama si manja dengan menggunakan template yang Mama boleh download dan ikut je arahan dan nombor sebagai panduan untuk melipat kertas!
Kredit Foto: Super Coloring
Projek ni juga boleh mengajar si manja untuk bersabar kerana hasil seni itu akan berbaloi, percayalah! Mama Siti akan kongsikan contoh template ini dan Mama boleh cuba di rumah ya.
Ada juga kawan Mama Siti yang discover yang anaknya berbakat dalam bidang seni bila melakukan aktiviti DIY ni. Jadi, Mama perlulah bantu anak-anak untuk lebih kreatif dan berinovasi ketika duduk di rumah ni. Percayalah, mereka akan lebih seronok sebab projek DIY ni memerlukan mereka untuk menggunakan bahan-bahan di rumah dan ini lah masa untuk mereka buat sepah kan hehe. Jangan lupa untuk kemas semua bahan-bahan tau! Selamat mencuba, Mommies!
BACA JUGA ELAK MAINAN ANAK BERSEPAH DENGAN 5 TIPS INI!

Pesan Mama Siti
Pesan Mama Siti untuk Mama di luar sana, jangan putus asa untuk ajar anak untuk menjadi kreatif. Kalau Mama tak tunjukkan contoh, dimana lagi mereka nak belajar kan? Lagi-lagi sekarang mereka perlukan tumpuan Mama sebab berada di rumah.


Jangan Abaikan 5 Tips Ini Kalau Nak Rumah Bersih

Bila kita dah duduk rumah lama sangat masa musim PKPB ni, kita akan jadi sangat malas untuk mengemas kan? Awal-awal semua rajin nak membersih dan mengemas. Lama-lama.. haa berhabuk rumah! Jangan risau, Mama Siti pun sama tau, Ada banyak petua rumah bersih yang Mama boleh cuba dan pasti memudahkan lagi kerja Mama!
It’s time to clean your entire house! Kalau Mama semua tak tahu nak mula dari mana, Mama Siti akan guide dari A sampai Z, ok! Sebenarnya rumah yang bersih dan bersinar sangat penting untuk:
Keselesaan ahli keluargaTiada habuk (habuk boleh membawa kepada penyakit tau!)Selamat daripada seranggaKetenangan minda (no stress, Mommies!)
Jangan risau, awal-awal mesti susah nak ada rutin membersih ni, tapi percayalah bila dah konsisten dan disiplin baru kita akan nampak hasilnya dan ianya sangat berbaloi. Yang paling penting, makin lama kita konsisten dengan rutin membersih, makin laju tempoh membersih! Jadi, tak perlu gunakan masa yang lama untuk membersih.
Extra Tip untuk Mama: Psst, jangan lupa untuk gunakan pertolongan Encik Suami atau anak-anak untuk membersih sebab ini akan mempercepatkan proses membersih dan paling penting, merapatkan hubungan sekeluarga!
5 Rahsia/Tips Rumah Bersih dan Berkilat!
1) Bersihkan dari Atas dan Kebawah
Ini ialah rahsia pertama yang Mama Siti rasa ramai orang masih tak tahu akan petua ni. Pernah tak Mama bersihkan rumah tapi tak ikut dari atas dan kebawah? Teknik ni sangat penting untuk proses pembersihan!

Kredit Foto: Adobe Stock
Contohnya, kalau Mama ada rumah dua tingkat, bersihkan segala habuk dari tingkat atas dan kemudian bersihkan bahagian bawah pula. Habuk akan jatuh ke lantai dan barulah boleh mulakan dengan yang lain! Ingat, hilangkan habuk dulu supaya kita boleh bersihkan lantai pula. Mama perlu bersihkan tempat atau barang ini supaya rumah Mama #DustFree!
Contoh Tempat atau Barang Yang Perlu #DustFree:
PerabotTanggaFrame GambarSkrin TVPenjuru SilingRak Buku
2) Lap Cermin dan Tingkap Untuk Rumah Bersih
Kadang-kadang, kita semua terlupa untuk lap cermin dan tingkap. Makin lama, makin kotor lah kan? Jadi, pastikan segala cermin dan tingkap dibersihkan dalam rutin ini ya? Mama Siti ada tips penting untuk cermin atau tingkap yang lagi bersih, gunakan kain Microfiber dan gunakan air yang suam. Cara ni boleh hilangkan cap jari daripada cermin atau tingkap. Mama boleh juga gunakan pembersih cermin atau tingkap yang boleh dapat di pasaran tapi, ada juga DIY tips tau!
Kredit Foto: Adobe Stock
DIY Membersih Cermin atau Tingkap:
Setengah cawan airSetengah cawan cukaSatu sudu besar tepung jagung
Campurkan dan sebatikan semua bahan, dan boleh mula bersihkan cermin!
3) Lantai #SqueakyClean!
Okay, habuk dah jatuh ke lantai kan? Jadi sekarang pertama sekali sapu atau Vacuum segala habuk daripada lantai. Selepas tu, kita mulakan proses lantai #SqueakyClean dengan mop lantai. Ramai yang tanya Mama Siti, kadang-kadang bila dah mop pun terasa seperti lantai masih kotor.
Kredit Foto: Adobe Stock
Sentiasa gunakan air yang suam! Ini ramai yang tak tahu air yang suam akan lebih membersihkan lantai dan paling penting mop mengikut bahagian. Pastikan bahagian yang di mop dibersihkan dalam beberapa kali untuk lebih bersinar! Jangan lupa juga untuk basuh mop untuk sesi membersih next time ya!
4) Jangan Biar Dapur Kotor!
Sebagai seorang Ibu, dapur selalu digunakan untuk masak buat keluarga dan kadang-kadang kita lupa untuk bersihkan daki kotoran di dapur terutamanya tempat kita memasak tu. Lap dengan kain, selalunya takkan hilang ataupun kurang bersih. Jadi, untuk petua bersihkan dapur, Mama Siti nak kongsi satu rahsia yang sememangnya terbukti membersihkan dapur! Nak tahu apa dia? Baking soda dan pencuci pinggan!
Kredit Foto: Adobe Stock
Baking soda mestilah bahan yang famous untuk membersihkan, tapi pencuci pinggan pun terbukti dapat hilangkan kotoran degil dekat dapur tu! Mama boleh cuba ini:
Pencuci pingganBaking SodaScrub (untuk menggosok kotoran degil)Kain lapBerus gigi yang tak digunakan
Jadi, Mama gosok atau scrub kotoran degil di dapur dengan menggunakan pencuci pinggan dan baking soda, dan kalau ada bahagian yang kecil, gunakan berus gigi untuk mencuci dengan lebih terperinci. Setelah siap, lapkan dapur dengan kain lap bersama air and you’re done!
5) Laundry Time
Ini adalah petua yang sangat penting. Kalau nak rumah nampak bersih, kenalah pastikan baju tak bertimbun dan berlonggokkan! Ramai yang tunda untuk bersih dan lipat baju dan hasilnya, rumah nampak tak bersih. Lagipun, baju yang sangat lama tak basuh akan mencetuskan bau yang busuk dan hapak!
Kredit Foto: Adobe Stock
Ish! Kalau rumah bersih berkilat pun, tapi ada bau busuk, mesti tak best kan? Jadi, Mama kena rajin untuk asingkan masa untuk ada Laundry Time, untuk membasuh, menggosok dan juga melipat. Paling penting jangan tangguh ya! Untuk tips yang lagi detail, Mama boleh klik link ini untuk tips Laundry Time!
Dah bersih kan rumah Mama? Kalau Mama terus ikut tips ni, InsyaAllah rumah Mama akan sentiasa bersih dan berkilat! Untuk lebih selesa, Mama Siti nak cadang untuk pasang ‘scented candle’ atau pewangi rumah untuk lebih nyaman. Rumah yang bersih, keluarga pun gembira!
Semoga bermanfaat!

Pesan Mama Siti
Kita semua suka duduk dalam kawasan yang selesa dan bersih kan? Lagi-lagi bila kita ada anak, kita harus lebih bertanggungjawab untuk menjaga kawasan rumah demi kebaikan semua. Jangan lupa, Mama jangan bebankan diri dengan buat semua kerja rumah seorang tau, ajak juga Encik Suami tu! Selamat mencuba ya!


5 Fungsi Buah Lemon Untuk Bersihkan Rumah

Selalu kita guna baking soda dan cuka sebagai alat pencuci kan? Tapi pernah tak Mama kat luar sana gunakan buah Lemon sebagai alat pencuci? “Easy peasy lemon squeezy!”
#Fun Fact: Lemon ialah buah yang sangat bagus untuk menjadi alternatif alat pencuci yang selalu kita gunakan.  Bau yang segar dan paling penting sangat murah! Mama Siti pun tak tahu yang Lemon sebenarnya boleh digunakan untuk mencuci sampai lah ternampak satu video ‘cleaning hacks’ di YouTube. Rupanya, memang biasa pun Lemon ni digunakan untuk mencuci barang-barang di rumah. Kita yang ketinggalan jauh daripada orang lain!

Kredit Foto: Adobe Stock
Kelebihan Lemon Sebagai Alat Pencuci:
Jus buah lemon mempunyai asid yang berfungsi sebagai pembunuh bakteriaMenghilangkan bau busukBahan semula jadi yang bagus sebagai ‘cleaning agent’
Selalu kita mesti fikir, Lemon ni sedap untuk dibuat air, letak dalam masakan je kan? Tapi Mama Siti nak kongsikan cara-cara buah Lemon boleh digunakan sebagai alat pencuci di rumah! Mommies, take note tau!
1) Membersihkan Ketuhar Gelombang Mikro
Mama mesti tahu betapa susahnya nak bersihkan kotoran di microwave kan? Kadang-kadang sental kuat pun tak hilang dan akhirnya mesti give up. Tapi, Mama mesti tak sangka betapa senangnya nak bersihkan kotoran degil menggunakan lemon! Haaa, macam mana tu? Mesti Mama tertanya-tanya kan?
Kredit Foto: Adobe Stock
Cara-Cara:
Potong separuh buah lemonPicit dan keluarkan jus lemon dalam mangkuk yang diisikan dengan airCampurkan potongan lemon yang lebih dalam mangkuk samaMasukkan mangkuk berisikan jus lemon di dalam microwaveSet masa microwave 3-5 minit dan suhu yang paling tinggi Setelah microwave berbunyi, biarkan ianya sejuk selama 5 minitAkhir sekali, keluarkan mangkuk lemon dan lap keseluruhan microwave dengan kain microfiber, dan dah siap!
Lemon akan membuang segala bau yang tak diingini dalam microwave dan tanggalkan segala kotoran degil. Mudah kan?
2) Mangkuk Tandas Bersinar!
Selalunya kita akan gunakan pencuci mangkuk tandas untuk hilangkan kotoran di tepi-tepi tandas kan? Tapi kali ni, Mama Siti nak kongsi cara menggunakan Lemon untuk membersihkan mangkuk tandas! Caranya mudah sahaja, apa yang Mama perlu buat?
Kredit Foto: Adobe Stock
Cara-Cara:
Potong separuh buah lemon dan picitkan dalam mangkukLetakkan sedikit garam di dalamnyaAmbil berus toilet dan scrub atau gosok segala kotoran menggunakan air lemon tersebut
#ExtraTips, untuk bahagian yang kecil dan tersorok, gunakan berus gigi lama yang tidak digunakan dan gosok bahagian yang kecil dan mangkuk tandas akan bersinar dan bersih!
3) Cuci Kaca dan Gelas Dengan Buah Lemon
Nak bersihkan kaca dan gelas bukannya perkara mudah. Kadang-kadang, Mama Siti akan skip rutin ni tau! Ada juga tips menggunakan cuka, tapi bagi Mommies di luar sana yang tak tahan bau cuka, Mama Siti ada penyelesaiannya!
Kredit Foto: Adobe Stock
Cara-Cara:
Picitkan 3 sudu besar jus lemon dalam botol sprayTambahkan secawan air di dalamnyaGoncang sebati dan spray di cerminKemudian, lap cermin dengan menggunakan kain microfiber, dan dah siap!
Jangan lupa, gunakan air jus ni dalam masa 1-2 minggu sahaja, kalau lama sangat nanti akan bertukar bau. Dan bau tu, sangat tak menyenangkan!
4) Membersihkan Papan Pemotong
Pernah tak papan pemotong Mama naik bau busuk walaupun dah dibersihkan? Selalunya, benda ini akan terjadi sebab pemotong tak dibersihkan secara mendalam. Ini yang Mama perlu buat!
Cara-Cara:
Potong separuh buah lemon Picitkan buah jus buah lemon di atas papan pemotongTaburkan sedikit garam di atas papan pemotongKemudian, gunakan buah lemon untuk menjadi alat scrub papan pemotongBiarkan selama 6 minit sebelum membasuh dengan air suam dan keringkan!
Mudah kan? Cara ni selamat untuk membersihkan papan secara semula jadi dan tak menggunakan bahan chemical yang membahayakan.
5) Buah Lemon boleh hilangkan Kotoran Kuning Di Baju!
Kotoran di ketiak selalu kuning? Haa, benda ni terjadi kerana peluh atau kesan deodorant. Dan, rasanya setiap Mama tahu betapa susahnya nak hilangkan kesan kuning ni. Jadi, macam mana kita nak hilangkan kuning di baju ni? Senang je!
Kredit Foto: Adobe Stock
Cara-Cara:
Potong separuh buah lemon dan letakkan separuh air di dalam mangkukGunakan jus lemon dan air untuk menggosok atau scrub di bahagian yang kuning
Dan… itu je! Baju bersih dan kembali putih macam baju baru! Paling best sekali, baju wangi dan fresh sangat!
Wah, banyak kan kelebihan buah lemon sebagai alat pencuci ni kan? Kalau Mama nak jimat, dan suka menggunakan bahan semula jadi, buah lemon sememangnya bagus! Semakin bersihlah ya rumah Mama. Selamat mencuba, Mommies!
BACA JUGA ‘LAUNDRY HACKS’ YANG BIJAK & MUDAH UNTUK MAMA!

Pesan Mama Siti
Lepas ni tak payah lah nak beli macam-macam pencuci lagi. Guna je buah lemon untuk buang kotoran. Mudah dan jimat!


Meriahkan Sambutan Krismas di ‘Blessed Christmas’ @ Sunway Pyramid Mall Disember Ini

Eh, sedar tak sedar kita sudah berada di bulan Disember! Sekejap sangat rasa tahun ini. Tak dinafikan, pandemik yang berlaku di seluruh dunia tahun ini telah memberikan impak yang mendalam dan pelbagai kepada seluruh manusia. Walau bagaimanapun Mama, jangan mudah mengalah dan patah semangat. Mama masih boleh mengambil angin dan meluangkan masa di pusat membeli-belah, dengan mengikuti semua SOP yang telah disarankan.
Apa yang istimewanya bulan Disember ini? Selain cuti hujung tahun, sambutan Krismas merupakan perayaan utama yang diadakan sebelum tibanya tahun baru. Untuk mengembalikan keceriaan para pengunjung, Sunway Pyramid menganjurkan sebuah kempen ‘Blessed Christmas’ yang bertujuan untuk memupuk nilai kesyukuran sambil menantikan permulaan baharu.

Bermula dari hari ini sehingga 31 Disember 2020, para pengunjung dijemput untuk memeriahkan kempen ‘Blessed Christmas’ dengan menikmati pelbagai tawaran dan aktiviti menarik. Antaranya ialah:
Promosi dan ‘Gift set’ istimewa Kempen derma darah mingguan
Dan banyak lagi! Kempen ‘Blessed Christmas’ ini juga akan dijalankan dengan mengikuti SOP dan langkah-langkah pencegahan yang telah ditetapkan.

Ujar Pengurus Besar Operasi Sunway Malls (Rangkaian Pusat Beli-Belah Sunway), Jason Chin, “Pegawai-pegawai yang dipertanggungjawabkan akan memantau seluruh pusat beli-belah untuk memastikan para pengunjung merekodkan suhu, memakai pelitup muka dan mengamalkan penjarakan fizikal. Usaha-usaha ini dikerahkan untuk memastikan para pengunjung boleh membeli-belah dengan selamat.”
Mama yang datang tu jangan lupa untuk ikut SOP ya.
Setitik Darah Anda Sangat Bermakna untuk Yang Memerlukan

Musim pandemik ini juga mengajar kita untuk muhasabah diri dan menunjukkan betapa pentingnya sifat kemanusiaan, kekeluargaan dan harmoni antara satu sama lain. Salah satu cara untuk sama-sama membantu mereka yang memerlukan dan menyelamatkan nyawa ialah, Mama boleh menderma darah disamping membantu Sunway Pyramid mencapai sasaran 5,000 pendermaan sepanjang kempen ini berlangsung di seluruh pusat beli-belah Sunway.
Jadual Blood Donation Drives di Sunway Pyramid Mall
1-6 Dec @ LG2 Central Avenue; Penganjur: UMMC7-13 Dec @ LG2 Central Avenue; Penganjur: Liu Association & Pusat Darah Negara14-24 Dec @LG2 Orange Concourse; Penganjur: UMMC

Masa untuk Mencantikkan Lagi Insta-feed Anda!
Anda juga pasti sudah lama terperap di rumah bukan? Seusai sahaja anda menderma darah, ambil peluang untuk melihat dan bergambar di dekorasi cantik dan berwarna-warni ‘Blessed Christmas’ di Sunway Pyramid.

Di ruang LG2 Blue Concourse terutamanya, Mama boleh mengambil gambar atau ‘Insta-story’ sebuah menara Krismas yang dibina dengan tingkap kedai mainan yang diserikan dengan siluet hadiah dan perhiasan warna-warna yang ceria serta pokok-pokok Krismas yang cantik. Anda juga pasti akan terpegun dengan hiasan lampu gemerlapan di sepanjang susur jalan Sunway City sehingga ke pintu gerbang utama Sunway Pyramid. Cantik sangat!

Santa Virtual Merealisasikan Impian Anda

Apalah makna Krismas tanpa Bapa Krismas yang popular ini bukan? Meskipun sambutan tahun ini sedikit berbeza kerana situasi yang berlaku sekarang, para pengunjung masih boleh menikmati sambutan Krismas bersama Santa Claus melalui kiosk Santa Virtual yang istimewa bermula daripada 2 Disember.
Anda boleh menyaksikan sebuah video istimewa daripada si Santa dan…nanti dulu! Tunggu sehingga ke penghujung video berkenaan kerana satu kod QR akan dipaparkan khas untuk pembeli-belah Sunway Pyramid.
Scan kod QR tersebut dan anda boleh mengisi maklumat yang diperlukan serta menyatakan satu hajat anda sempena Krismas tahun ini di laman web yang disediakan. Pemenang yang bertuahkan menyaksikan hajat anda ditunaikan oleh Bapa Santa dan Sunway Pyramid pada penghujung kempen ‘Blessed Christmas’ nanti!
Tawaran & Ganjaran Menarik
Seperti perayaan-perayaan sebelumnya, Sunway Pyramid telah menyediakan beberapa ganjaran istimewa buat para pembeli-belah, dimana anda boleh menebus hadiah-hadiah menarik bagi beberapa perbelanjaan minima.
Dengan perbelanjaan minima RM250 dalam maksimum dua resit, anda boleh menebus Pelitup Muka Fabrik Edisi Khas Sunway Malls. Dengan perbelanjaan minima RM750 dalam maksimum dua resit, anda dapat menebus  dua set pelitup muka fabrik dan Set Hadiah Claire Organics yang bernilai RM100 yang mengandungi sebuku sabun, produk pelembab, minyak badan rosehip yang serba mewah serta baucar hadiah bernilai RM20.
Luangkan masa bersama insan tersayang dengan membeli-belah di Sunway Pyramid Mall. Anda boleh mendapatkan keperluan Hari Krismas untuk dekorasi di rumah, mainan dan hadiah yang boleh diberikan untuk kenalan anda.

Seperti diketahui umum, Sunway Pyramid merupakan antara salah sebuah pusat membeli-belah utama di Lembah Klang, yang menempatkan pelbagai jenis kedai berjenama seperti TRT, Pandora, Tous, Marks & Spencer, Sports Direct, Uniqlo, Topshop, Adidas, JD Sports, dan Christy Ng.
Mama juga boleh ‘top up’ produk kecantikan Mama di kedai-kedai seperti YSL, Sephora, L’occitane, Estée Lauder, Bath & Body Works, Jo Malone, dan banyak lagi! Untuk mendapatkan hadiah-hadiah menarik untuk yang tersayang pula, Mama boleh dapatkan di Machines, LEGO, Toys ‘R’ Us, Kaison, Hooga, Harvey Norman, Oris, Tissot dan banyak lagi.

Mama juga boleh membeli-belah barangan yang anda inginkan dengan mudah melalui ‘Plan Your Route’ di aplikasi mudah alih Sunway Pyramid. Anda hanya perlu memilih kedai yang anda ingin kunjungi dan ia akan menyarankan laluan paling singkat dan mudah untuk ke kedai tersebut. Lebih jimat dan cepat masa Mama untuk membeli-belah bukan?
Weekend Staycation? Onz!
Selain itu, Mama juga boleh meluangkan masa bersama ahli keluarga dan yang tersayang selain daripada di rumah dengan bercuti atau weekend staycation di Sunway Hotels yang berada di Sunway City, lengkap dengan juadah perayaan yang enak dan pengalaman membeli-belah yang menarik untuk seisi keluarga.
Untuk maklumat lanjut mengenai ‘Blessed Christmas’ dan pelbagai tawaran menarik di Sunway Pyramid Mall, layari laman web rasmi di sini.


Elak Mainan Anak Bersepah Dengan 5 Tips Ini!

Rumah Mama selalu bersepah dengan mainan anak-anak? Jangan risau, Mama Siti pernah lalui pengalaman yang sama dan ada tips untuk elak mainan anak bersepah ni. Biasalah anak-anak selalu letak mainan merata-rata dan rumah sering bersepah walaupun baru je kemas, kan Mama? Kadang-kadang stress dan penat nak mengemas berulang-kali.

Kredit Foto: Adobe Stock
Mainan kereta, LEGGO, anak patung selalu berselerak ini perkara biasa yang dilalui ibu bapa di luar sana. Yelah, anak kecil masih belum faham tentang disiplin tapi kalau nak tahu, Mama juga boleh mula ajar anak-anak tentang menyimpan dan menyusun mainan dari umur 2 tahun tau!
Tapi kalau anak Mama masih tak tahu menyusun mainan, Mama Siti ada 5 tips ‘awesome’ untuk memudahkan rutin harian Mama! Kalau Mama ikut dan belajar tips ni, confirm rumah Mama akan lebih kemas dan tak berselerak. Jangan lupa untuk ajak si Suami untuk mengemas bersama ya Mama!
5 Tips Elak Mainan Anak Bersepah Untuk Rumah Yang Lebih Kemas
#1 Pilih dan Derma!
Kredit Foto: Adobe Stock
Tips yang pertama Mama Siti nak kongsi ialah dengan memilih mainan yang tak digunakan dan derma! Tak kisah kalau Mama nak buang kalau mainan tu dah rosak, tapi Mama Siti cadangkan untuk dermakan sebahagian mainan yang anak-anak Mama yang dah tak gunakan lagi. Dengan cara ni mainan yang masih boleh digunakan tak akan jadi bertimbun dan paling penting tak bersepah!
#2 ‘Storage Boxes’
Kredit Foto: Adobe Stock
Kalau anak Mama ada mainan yang banyak, WAJIB ada ‘storage boxes’! Betul, tips ni akan ubah kekemasan rumah Mama! Selalunya, Mama Siti perasan kebanyakan Mama Papa kat luar sana letak semua mainan di satu tempat dan tak ada kotak untuk simpan semua mainan anak-anak. Dengan ada ‘storage boxes’, semua mainan akan disimpan dekat satu tempat dan tak berselerak. Jangan risau, nak cari ‘storage boxes’ ni senang je, kedai mana-mana pun ada dan harganya pun murah!
#3 Susun Ikut Kategori
Kredit Foto: Adobe Stock
Sekarang, Mama dah ada ‘storage boxes’ kan? Ok, sekarang Mama perlu asingkan mainan ikut kategori. Contohnya, Box 1 ialah untuk mainan kereta, Box 2 untuk LEGGO dan Box 3 untuk patung kecil. Labelkan kotak-kotak ini supaya mudah untuk susun dan paling penting senang nak cari kat mana mainan anak-anak! Mama boleh juga ajar anak-anak untuk kenal jenis mainan dan susun ikut kategori.
#4 Susun Di Sudut Bilik Boleh Elak Mainan Anak Bersepah
Kredit Foto: Adobe Stock
Ini juga antara tips yang sangat penting untuk Mama dan Papa. Kebanyakan Mama Papa sering biar anak letak mainan di ruang tamu, bilik Mama Papa, ruang makan dan lain-lain. Sebaiknya, untuk ‘organize’ mainan anak-anak, Mama dan Papa harus susun segala mainan dan ‘storage boxes’ di sudut bilik. Dengan ini, semua barang akan lebih tersusun di penjuru bilik. Extra tip, jangan letak mainan di tengah bilik sebab dengan cara ni, rumah akan nampak sangat bersepah, ok!
#5 Gunakan Ruang Almari
Kredit Foto: Adobe Stock
Ini cara paling klasik dan paling kemas yang Mama Siti boleh kongsikan. Kalau Mama Papa ada ruang yang lebih dan besar, gunakan sebaik mungkin! Mainan anak-anak yang bersepah di lantai tu boleh disusun dalam almari. Dengan cara ni, mainan tak akan nampak di mata dan akan tersusun rapi di dalam almari.
Semua tips yang dikongsi ini sangatlah bermanfaat kalau digunakan dengan secara konsisten. Rumah yang bersih dan kemas akan buat hati Mama Papa tenang juga kan? Tak ada lah serabut dengan mainan yang banyak dan bersepah.
Paling penting, setiap 6 bulan kena ‘declutter’ dan derma mainan yang tak digunakan. Mama Papa juga boleh ajar anak-anak untuk pilih mainan yang mereka suka dan gunakan je. Selamat mencuba!
BACA JUGA 5 RUTIN PAGI UNTUK RUMAH KEMAS DAN TERATUR

Pesan Mama Siti
Mainan anak-anak bersepah itu memang biasa tapi ada cara nya untuk kita susun supaya mainan anak tersusun dan rumah nampak kemas.


Pemberian Vaksin Pneumokokal Mulai 1 Disember

Semalam, Kementerian Kesihatan Malaysia (KKM) telah memaklumkan mengenai pelaksanaan pemberian vaksin pneumokokal di bawah Program Imunisasi Kebangsaan untuk kanak-kanak yang akan dilaksanakan di semua Klinik Kesihatan KKM di seluruh negara bermula bulan depan, 1 Disember.
Apakah Vaksin Pneumokokal?
Vaksin Pneumokokal Konjugat (pneumococcal conjugate vaccine, PCV)  diberikan untuk mencegah penyakit yang disebabkan oleh jangkitan bakteria Streptococcus pneumoniae yang juga dikenali sebagai pneumokokus.
Antara penyakit yang disebabkan oleh bakteria Streptococcus pneumoniae ini adalah radang paru-paru (pneumonia), radang sinus (sinusitis), jangkitan telinga tengah (otitis media), radang selaput otak dan saraf tunjang (meningitis) serta jangkitan bakteria dalam darah (septicaemia).
Komplikasi penyakit pneumokokal ni pula termasuklah cacat pendengaran, kecacatan otak dan kematian.

Pemberian vaksin pneumokokal kepada kanak-kanak bertujuan untuk mengurangkan kadar morbiditi dan mortaliti akibat penyakit pneumokokal di kalangan kanak-kanak bawah 5 tahun. Ini seterusnya dapat mengurangkan kos rawatan penyakit pneumokokal dan komplikasinya.
Walaupun penyakit pneumokokal boleh dirawat dengan pemberian antibiotik, namun terdapat beberapa strain bakteria pneumococcus yang mempunyai kerintangan terhadap antibiotik. Pemberian vaksin pneumokokal adalah kaedah paling berkesan untuk menghalang jangkitan bakteria pneumokokus dan secara tak langsung mengurangkan kerintangan terhadap antibiotik.
Pelaksanaan Pemberian Vaksin Pneumokokal Bermula 1 Disember 2020
Pemberian vaksin pneumokokal konjugat (PCV) di bawah Program Imunisasi Kebangsaan bagi kanak-kanak di fasiliti kesihatan KKM akan bermula pada 1 Disember 2020.
Vaksin pneumokokal akan diberikan sebanyak tiga (3) dos :
2 dos primer pada umur 4 bulan dan 6 bulan; diikuti dengan 1 dos penggalak (booster) pada umur 15 bulan.
Kanak-kanak yang lahir pada 1 Januari 2020 dan seterusnya adalah layak menerima suntikan vaksin pneumokokal di klinik kesihatan KKM.
Mama Papa perlu membuat temujanji dengan klinik kesihatan KKM terlebih dulu bagi mengelakkan kesesakan dan memastikan kepatuhan kepada normal baharu dalam usaha mencegah penularan penyakit COVID-19.
Susulan penambahan vaksin pneumokokal di bawah Program Imunisasi Kebangsaan bagi kanak-kanak, jadual imunisasi yang terkini adalah seperti di Lampiran A.

Bagi kanak-kanak yang lahir pada 1 Januari 2020 dan seterusnya yang telah berumur 5 bulan atau lebih, jadual imunisasi pneumokokal akan disesuaikan mengikut umur oleh fasiliti kesihatan KKM.
Vaksin pneumokokal yang akan digunakan dalam Program Imunisasi Kebangsaan untuk tempoh dua (2) tahun pertama pelaksanaan adalah vaksin PCV-10 (Synflorix) yang memberi perlindungan terhadap sepuluh (10) serotype bakteria pneumokokus, merangkumi serotype 1, 4, 5, 6B, 7F, 9V, 14, 18C, 19F dan 23F. Vaksin ini juga memberi perlindungan cross-reactivity terhadap serotype 19A.
Take Note Mama Papa!
Mama Papa yang mempunyai anak yang lahir bermula 1 Januari 2020 dan seterusnya yang telah mengambil 1 atau 2 dos suntikan vaksin pneumokokal di fasiliti kesihatan swasta boleh memilih untuk melengkapkan jadual imunisasi pneumokokal di fasiliti kesihatan swasta atau di klinik kesihatan KKM.

Pemberian vaksin pneumokokal di fasiliti kesihatan swasta adalah tertakluk kepada caj yang dikenakan oleh fasiliti kesihatan swasta tersebut.
Mama Papa yang memilih untuk melengkapkan imunisasi pneumokokal anak mereka di klinik kesihatan KKM dinasihatkan untuk membawa bersama rekod imunisasi anak mereka, bagi memudahkan urusan penjadualan imunisasi oleh anggota kesihatan di klinik kesihatan KKM.
BACA JUGA IMUNISASI BAYI PENTING. JANGAN SKIP JADUAL!


5 Rutin Pagi Untuk Rumah Kemas dan Teratur

Nama pun ‘Home sweet home’ mestilah kita nak rumah yang kemas dan teratur serta bersih. Tapi, ada hari kita akan ada rasa malas dan penat. Ada juga working Mommy kat luar sana yang tak ada masa nak kemas rumah. Jangan risau, perkara tu semua sangatlah normal!
Tak dinafikan, Mama di luar sana mesti pernah lalui pengalaman yang sama dengan Mama Siti. Rumah yang bersepah akan kacau mood seharian dan kadang-kadang terus boleh ‘bad’ mood.
Tapi, Mama Siti ada rahsia untuk rutin pagi yang Mama harus ikuti untuk rumah yang lebih kemas dan teratur! Mama Siti pun dah cuba rutin pagi ni secara konsisten dan percayalah, rumah Mama akan ada perubahan 360 darjah.

5 Rutin Pagi Yang Boleh Mama Ikuti Untuk Rumah Kemas dan Teratur
1. Kemas Katil

Kredit Foto: Adobe Photo
Nampak macam senang kan? Tapi tak, perkara ni selalu ditangguhkan dan dilupakan. Perkara pertama yang Mama perlu lakukan bila bangun dari tidur ialah terus kemas katil. Cara ini akan buat bilik nampak sangat kemas dan berbeza dengan hanya melipat dan mengemas katil! Tak ambil masa lama pun, dalam 1-2 minit sahaja. Tak kisah la bilik kecil atau besar, bila dah kemas katil, baru lah boleh mulakan kerja mengemas yang lain.
2. Kosongkan Meja Makan
Kredit Foto: Adobe Stock
Meja bersepah boleh buat minda serabut tau! Meja makan ialah ruang penting bagi sesebuah keluarga. Ruang makan sepatutnya jadi tempat yang selesa bagi semua ahli keluarga. Jadi, ketepikan semua barang dan letakkannya di tempat yang sepatutnya. Dengan cara ni, meja nampak bersih dan kemas!
3. ‘Laundry Time!’
Kredit Foto: Adobe Stock
Rutin ketiga yang Mama harus lakukan ialah basuh semua baju kotor. Mama Siti faham, kadang-kadang malas nak cuci baju kan? Tapi jangan biar sampai baju berlonggok pula! Cuci baju di awal pagi dan keringkan supaya boleh dilipat terus. Kalau Mama biarkan lama-lama, baju akan bertimbun dan rumah akan nampak bersepah! Untuk lebih jimat, pilih satu hari untuk Mama uruskan ‘laundry’ okay?
4. Kosongkan Singki Supaya Rumah Kemas Dan Teratur
Foto Kredit: Adobe Stock
Mama Siti tahu, kita sentiasa ada ‘lazy days’ dan biarkan pinggan lama-lama dalam singki kan? Tapi nak tahu apa yang lebih bagus? Singki dan dapur yang berkilat! Jadikan rutin untuk sentiasa kosongkan singki setiap pagi. Rutin ni sangat penting sebab pinggan yang dibiarkan lama-lama akan menjadi busuk dan berbau. Mama tak nak kan rumah yang busuk? Jadi, jangan tangguh rutin ni. Lebih bagus kalau lepas makan tu terus basuh pinggan.
5. Tetapkan Jadual Mengemas
Kredit Foto: Adobe Stock
Kita semua ‘busy moms’ kan. Ada Mama diluar sana yang sibuk bekerja dan ada juga suri rumah. Tapi, Mama semua wajib ada jadual untuk kekal berdisiplin. Mama Siti cadangkan untuk bergilir-gilir kemas rumah bersama Papa. Dengan ada jadual, baru lah ada rumah tangga yang adil kan. Percayalah, Mama dan Papa akan seronok menjadi produktif bersama! Lagi pun ada banyak ‘cleaning hacks’ yang Mama boleh cuba untuk mudahkan rutin mengemas.
Mengemas ini bukanlah sesuatu yang mudah sebab ianya sangatlah memenatkan! Tapi percayalah, kalau Mama dan Papa berdisiplin dan mengikut rutin mudah ni, rumah akan lebih kemas dan bersih. Lagipun dapat berdua-duaan walaupun kemas rumah kan? Kalau kemas dengan anak-anak pula dapat mengeratkan hubungan kekeluargaan. Kan best tu!
Semoga membantu!
BACA JUGA DEDAHKAN ANAK KEPADA RUTIN HARIAN DI USIA MUDA

Pesan Mama Siti
Paling penting sekali, mengemas ni akan buat hati kita tenang dan sentiasa gembira. Keakraban keluarga juga akan lebih rapat apabila mengemas dan ianya amatlah berbaloi. Ingat tau Mommy, ‘Discipline is the Key”!


10 Susu Formula Terbaik Untuk Tumbesaran Si Manja

Walaupun mama disarankan untuk menyusu badan kepada bayi selama yang mungkin, atau sekurang-kurangnya 6 bulan, tahap kemampuan dan keadaan individu berbeza-beza. Tambahan lagi, apabila si anak semakin membesar, keperluan vitamin dan mineral serta zat-zat lain juga akan bertambah untuk memenuhi kehendak tubuh fizikal dan mentalnya. Sudah pasti susu formula terbaik adalah jawapannya.
Ada pelbagai jenis susu formula untuk bayi dan kanak-kanak yang berada di pasaran. Pasti ramai mama di luar sana yang keliru dan rambang mata nak memilih yang mana satu susu formula terbaik dan sesuai untuk si manja tercinta.
Walau apapun pilihan mama, pastikan susu yang dipilih mempunyai nutrisi yang diperlukan oleh si manja. Sebagai contoh, kebanyakan susu formula mengandungi DHA (docosahexaenoic acid) dan ARA (arachidonic acid), omega-3 dan omega-6. Nutrisi-nutrisi tersebut dapat membantu perkembangan mental dan visual serta memainkan peranan penting dalam tumbesaran seorang bayi dan kanak-kanak.
Jadi buatlah pilihan yang bijak. Sebagai panduan, Mama Siti kongsikan 10 jenama susu formula yang terbaik untuk memudahkan mama untuk memilih.
10 Susu Formula Terbaik Untuk Si Manja
#1 Susu Formula Bellamy’s Organic

Susu formula organik selamat untuk bayi kerana ia terpelihara secara semulajadi dan tak menggunakan pestisid pada sumber kandungannya.
Bagi mama yang mencari susu organik untuk bayi yang berumur di bawah 12 bulan, Susu Formula Bellamy’s Organic adalah susu yang sesuai untuk dicuba. Ia mengandungi nutrisi suplemen untuk menambah diet harian bayi dan diperbuat dari  susu lembu yang sah. Zat besi dan semua vitamin dan mineral yang diperlukan oleh bayi terkandung di dalamnya untuk menyokong tumbesaran. Ia juga mempunyai fiber prebiotik semulajadi yang membantu melancarkan sistem penghadaman bayi.
#2 Susu Formula Wyeth S-26 Gold

Susu keluaran Wyeth ini dilengkapi dengan Omega 3 yang kaya dengan DHA dan AA serta OF (Oligofructose), iaitu sejenis prebiotik yang menyokong kesihatan gastronomi anak-anak. OF membantu melembutkan najis buangan dan melegakan masalah sembelit yang sering anak-anak hadapi.
S-26 GOLD mengandungi kombinasi unik yang diperlukan oleh anak mengikut peringkat umur mereka. Bila mama ingin membeli, pastikan mama baca label susunya terlebih dahulu, ya. Contohnya S-26 SMA khusus untuk bayi baru lahir hingga 12 bulan, manakala S-26 Promil adalah untuk yang berumur 6 hingga 12 bulan. Untuk kanak-kanak yang berumur 1 hingga 3 tahun, susu S-26 Progress sesuai untuk mereka, dan S-26 Promise adalah untuk yang berumur 4 tahun ke atas.
#3 Susu Appeton AppeKidz

Bagi kanak-kanak yang berumur 1 tahun ke atas, mama mungkin ingin mencuba susu formula dari Appeton ini. Susu Appeton AppeKids diformulasikan dengan bahan-bahan yang memberi sokongan optimum untuk tumbesaran kanak-kanak.
Appeton AppKids adalah hasil daripada penyelidikan pakar dietari kanak-kanak yang berpengalaman sehingga tercetus Sistem IMMU iaitu kombinasi unik untuk kesihatan seimbang bagi kanak-kanak. Nucleotides adalah antara kandungan dalam Sistem IMMU yang membantu mengukuhkan sistem imunisasi dengan memudahkan penghasilan antibodi badan dengan kadar segera. Selain itu, DHA, Choline dan Taurine yang terkandungan dalam ramuan susu formula Appeton AppeKidz ini pula membantu memberi otak yang cergas dan kesihatan mata yang terbaik untuk si manja.
#4 Susu Kambing Wildan

Walaupun susu formula dari lembu banyak di pasaran, ada juga sebilangan mama papa yang lebih gemar memilih susu dari sumber kambing. Secara semulajdi susu kambing mengandungi lebih banyak protein dan lemak berbanding susu lembu. Ia juga mengandungi lebih kalsium, potasium, vitamin A dan zat-zat lain yang baik untuk kanak-kanak.
Susu kambing Wildan antara susu kambing yang mengekalkan keasliannya dan sesuai untuk kanak-kanak 1 tahun ke atas. Ia sangat digalakkan untuk kanak-kanak yang mudah mendapat alahan dengan susu lembu disamping membantu meningkat tahap imunisasi badan si kecil yang sedang membesar. Ia juga baik untuk sistem penghadaman kanak-kanak.
#5 Susu Formula Novalac

Kredibiliti Novamil yang sudah bertapak dan menghasilkan susu formula Novalac selama melebihi 20 tahun menjadikan ia antara susu formula yang boleh dipercayai keberhasilannya.
Berasal daripada France, ramai pakar kanak-kanak mengesyorkan susu ini untuk bayi dan kanak-kanak.
Ia mengandungi lemak asid yang diperlukan oleh bayi dan kanak-kanak iaitu asid α-linolenik dan asid linolik. Susu Novalac ini dilengkapi dengan 13 jenis vitamin termasuklah vitamin A,D,E,K,C dan B kompleks untuk menyokong sistem imunisasi badan. Ia juga mengandungi 12 jenis garam mineral seperti Sodium, Potasium, Klorida, Kalsium, Fosforus, Magnesium, Zat Besi, Zink, Iodin dan banyak lagi.
#6 Susu Formula Nan Ha

Susu Nestle Nan Ha Follow Up Infant ini sesuai untuk kanak-kanak berusia dari 6 hingga 36 bulan. Ia diformulasi dengan protein susu yang melalui proses hydrolasi separa yang mengekalkan zat-zat susu lembu asli.
Susu Nan Ha ini memberi nutrien yang bermanfaat untuk tumbesaran dan perkembangan kanak-kanak. Bagi kanak-kanak yang menghadapi diarrhorea, agen probiotik di dalam susu ini membantu memudahkan penghadaman dan menjaga kesihatan usus. Susu ini juga mengandungi DHA and ARA.
#7 Susu Formula Pre-Nan Preterm

Mama Siti tak nafikan yang susu ibu adalah susu terbaik untuk bayi. Tapi Mama Siti juga pernah bertemu dengan mama-mama yang kurang bernasib baik dan tak mampu menghasilkan susu yang mencukupi untuk bayi atau pun memang ada kekangan kesihatan yang menghalang mereka daripada menyusukan bayi.
Bagi mama yang memang tak dapat menyusu anak pramatang yang lahir lebih awal dari yang dijangkakan, penjagaan yang lebih rapi dan khusus diperlukan sepenuhnya. Susu formula PreNAN untuk bayi Pramatang ini antara susu yang terbaik untuk diberikan kepada bayi. Ia mengandungi DHA & ARA serta protein yang membantu perkembangan otak dan badan bayi membesar dengan sihat. Ia juga dapat menambahkan berat badan bayi.
#8 Susu Kambing BB S-1

Kebanyakan susu formula berasaskan susu kambing sesuai untuk kanak-kanak berumur 1 tahun ke atas. Tapi susu daripada Australia ini, BB S-1, adalah antara susu kambing yang ada di pasaran Malaysia yang boleh diambil oleh bayi baru lahir.
Susu formula berasaskan susu kambing adalah alternatif yang baik kerana ia mempunyai lebih banyak vitamin, mineral dan zat-zat lain dan lebih berkualiti berbanding susu formula berasaskan susu lembu. Ia juga mengandungi lemak yang kurang menyebabkan alahan dan baik untuk perut bayi yang sensitif.
#9 Susu Tepung Suffy Annis Nutricious

Masalah sembelit, sakit perut yang kerap dan diarrhea bukanlah masalah yang asing untuk kanak-kanak di usia 1 hingga 3 tahun. Ini adalah kerana diet pemakanan mereka yang masih belum teratur dan organ badan yang masih sensitif dalam proses tumbesaran.
Susu Suffy Annis Nutricious ini membantu menyelesaikan masalah mama yang mempunyai anak yang sering menghadapi masalah dengan perut dan ususnya. Yang Mama Siti suka tentang susu ini adalah rasanya yang sedap. Jadi tak kan ada drama paksa memaksa si anak untuk menghabiskan sebotol susu lagi dah.
#10 Susu Formula Miwako

Susu Miwako ini adalah susu yang diformulasikan tanpa laktosa bagi kanak-kanak yang sensitif dengan kandungan laktosa di dalam susu lembu atau susu kambing. Ia juga membantu meningkatkan perkembangan dan kesihatan otak serta sistem saraf. Ia boleh diberi untuk kanak-kanak yang berumur 12 bulan ke atas.
Susu ini adalah susu asli tanpa gluten dan kaya dengan vitamin, mineral dan protein kecuali protein casein yang sering memberi masalah kepada anak yang alah pada laktosa susu. Ia juga hypo-allergenic iaitu membantu mengurangkan radang kulit yang sering dihadapi oleh kanak-kanak.
Selain dari jenis-jenis susu di atas terdapat banyak lagi pilihan susu dipasaran yang mama boleh pilih untuk si manja. Sudah tentu setiap susu mempunyai khasiatnya tersendiri. Sebagai mama papa, kita kena berani mencuba untuk pastikan susu itu sesuai dengan anak kita. Sehebat mana pun susu formula itu tak bermakna ia sesuai dengan anak kita. Kena rajin cuba sehingga kita jumpa yang sesuai serta memberi nutrisi yang secukupnya kepada si manja.

Semoga membantu!
BACA JUGA Susu Formula Terbaik untuk Bayi 0-6 Bulan

Pesan Mama Siti
Susu ibu adalah sentiasa susu yang terbaik untuk bayi. Tapi jika mama terpaksa memberi susu formula kepada bayi, pastikan yang susu yang disediakan adalah suam, tak terlalu sejuk atau terlalu panas. Paling ideal adalah menyediakan susu itu ketika bayi minta atau pada waktu makan. Jangan biarkan susu itu lebih daripada satu jam kerana dikhuatiri kebersihan kawasan persekitaran yang boleh membuatkan susu tercemar.


5 Cara Untuk Meningkatkan Imuniti & Kesihatan Anak-anak Secara Optimum Setiap Hari

Sistem pertahanan badan atau imuniti anak kita masih belum matang semasa lahir. Ia akan bertambah selari dengan tumbesaran badan mereka, dari hari ke hari. Oleh yang demikian, ibu bapa memainkan peranan penting dalam meningkatkan sistem imuniti anak-anak1 walaupun setelah mereka sudah memasuki fasa persekolahan.
Imuniti anak-anak tidak sekuat kita yang dewasa2. Sebab itu kita disarankan untuk mengehadkan masa anak-anak diluar rumah, terutamanya semasa musim COVID-19 ini.3 Berikut merupakan beberapa cara yang Mama dan Papa boleh lakukan untuk meningkatkan dan mengekalkan tahap imuniti anak-anak pada ‘level’ tertinggi.
1. Mematuhi Waktu Tidur

Walaupun anak-anak pasti gembira dan ‘excited’ kerana dapat meluangkan lebih banyak masa bersama ibu bapa di rumah, itu tidak bermakna Mama boleh biarkan anak-anak tidur lebih lewat daripada biasa.
Mama harus tetapkan jadual waktu tidur yang cukup buat anak-anak. Ketika anak-anak tidur, sel-sel di dalam tubuh badan mereka sedang menghasilkan protein penting yang dapat membina sistem pertahanan badan.
2. Pentingnya Sayur-sayuran dan Buah-buahan

Ramai yang tekankan betapa pentingnya buah-buahan dan sayur-sayuran dalam diet harian. Antara sumber semula jadi yang utama yang membantu meningkatkan imuniti anak-anak adalah dengan mempelbagaikan sayuran dan buahan dalam makanan mereka. Setiap sayuran dan buahan mengandungi nutrisi yang berbeza.
Mama boleh berikan sayuran dan buahan seperti brokoli, oren, lemon, strawberi, anggur, epal, dan sebagainya. Selain boleh terus dimakan sebagai pemanis mulut, buah-buahan dan sayur-sayuran ini juga boleh diolah menjadi menu lain seperti aiskrim, smoothie, jus, dan sebagainya.
3. Galakkan Aktiviti Fizikal
Eh, siapa cakap duduk rumah tak ada aktiviti fizikal menarik yang boleh dibuat? Mama boleh mengajak (dan mengajar) anak-anak untuk membersih dan menghias rumah bersama-sama. Antara aktiviti yang boleh dilakukan adalah seperti bercucuk tanam, menyapu, mop lantai, mengecat, cuci kereta, dan sebagainya.
4. Mengutamakan Kebersihan
Haa ini yang paling penting, terutamanya semasa wabak COVID-19 ini! Walaupun kita lebih banyak meluangkan masa di rumah, Mama perlu ajarkan anak-anak cara menutup mulut ketika bersin, batuk, dan buang hingus yang dihembuskan. Ajar mereka cara memakai ‘face mask’ dan membuangnya dengan betul agar tidak menyebarkan kuman ke serata tempat atau orang lain.

Selain itu, Mama juga boleh ajar anak-anak untuk sentiasa menyuci tangan dengan sabun selepas mereka memegang sebarang objek, menggunakan bilik mandi, dan selepas bermain bersama haiwan peliharaan atau dihalaman rumah. Semua ini bukan sahaja boleh membentuk penampilan anak-anak menjadi seorang yang bersih, tetapi juga melindungi mereka daripada kuman dan virus.
5. Elakkan Makanan Ringan & Pilih Scott’s Emulsion!
Makanan ringan atau ‘junk food’ tidak mengandungi nutrien yang bagus buat anak-anak. Sebaliknya, Mama boleh tingkatkan imuniti mereka dengan memberi makanan tambahan dalam diet harian mereka seperti Scott’s Emulsion.
Walaupun anda sudah memastikan anak-anak makan makanan ‘homecook’ yang bersih dan sihat, namun mereka mungkin masih belum mendapat nutrien yang mencukupi seperti vitamin A dan D.
Vitamin A: Menggalakkan pertumbuhan sel dan tisu yang sihat di dalam badan seperti di kuku, rambut, dan kulit, baik untuk penglihatan, dan juga tulang yang sihat.4Vitamin D: Vitamin ini membantu tubuh badan anak kita menyerap dan mengekalkan kalsium dan fosforus – dimana kedua-duanya penting bagi tumbesaran tulang dan gigi yang sihat.5
Scott’s Emulsion yang dihasilkan dalam dua perisa – Original dan Oren.
Scott’s Emulsion Original adalah campuran Cod Liver Oil dengan Vitamin A, Vitamin D, asid lemak Omega-3 (DHA + EPA), dan fosforus.
Scott’s Emulsion Oren pula merupakan campuran Cod Liver Oil dengan Vitamin A, Vitamin D dan kalsium.
Lebih menarik, sifat Cod Liver Oil yang terkandung dalam Scott’s Emulsion adalah ‘pre-emulsified’. Ini bermaksud, campuran Cod Liver Oil telah melalui proses pemecahan kepada titisan kecil, yang menjadikan campuran tersebut sama rata dan memudahkan badan anak-anak menyerap nutrien yang terkandung dalam Scott’s Emulsion.
Dengan hanya SATU* sudu setiap hari, Scott’s Emulsion menjadi makanan tambahan yang membantu dalam mengekalkan imuniti anak-anak, untuk kesihatan dan kekuatan harian mereka.

MAL16015007NC MAL20013599XC
*Dos berbeza mengikut peringkat umur. Rujuk pembungkusan untuk kuantiti dos yang disyorkan.Ini iklan produk supplemen.KKLIU 2782/2020Tarikh Tamat Tempoh: 31 Disember 2022NP-MY-SCT-20-00035
Rujukan:
The importance of parenting in child health: Doctors, as well as the government, should do more to support parents Masud HoghughiBMJ. 1998 May 23; 316(7144): 1545–1550. doi: 10.1136/bmj.316.7144.1545PMCID: PMC1113192Are Children’s Immune Systems Stronger than Adults? – Chiropractor – Park R. (2019, January 17). Retrieved June 24, 2020, from https://activehlth.com/childrens-immune-systems/Rahman, D. (2020, March 14). Amalkan perkara asas cegah Covid-19. Retrieved June 24, 2020, from https://www.sinarharian.com.my/article/73737/KHAS/Pendapat/Amalkan-perkara-asas-cegah-Covid-19Whelan, C. (2018, August 20). Vitamin A for Skin. Retrieved from https://www.healthline.com/health/vitamin-a-for-skin#nutritionInstitute of Medicine (US) Standing Committee on the Scientific Evaluation of Dietary Reference Intakes. (1997, August 27). Vitamin D – Dietary Reference Intakes for Calcium, Phosphorus, Magnesium, Vitamin D, and Fluoride – NCBI Bookshelf. Https://Www.Ncbi.Nlm.Nih.Gov/Books/NBK109831/. https://www.ncbi.nlm.nih.gov/books/NBK109831/


‘Laundry Hacks’ Yang Bijak & Mudah Untuk Mama!

Dalam banyak-banyak kerja rumah, bab melipat dan membasuh baju ini lah antara rutin yang memenatkan dan benda paling terakhir sekali mama nak buat? Basuh, kering, lipat dan tak sampai seminggu bakul baju dah penuh balik! Lagi-lagi kalau Mama ada keluarga yang ramai dan besar. Agak-agak ada ‘Laundry Hacks’ yang boleh memudahkan kerja kita tak?
Mama Siti pun kurang gemar dengan ‘laundry time’ ni. Bagi orang yang kurang sabar dan tak suka menunggu, lipat baju ialah satu rutin yang paling dibenci. Bayangkan, bila baju banyak, proses melipat baju pun jadi sangat lama dan membosankan. Betul tak? Lainlah kalau mama ni jenis yang suka lipat baju hehe.
Disebabkan kita akan selalu menghadapi situasi ini jadi Mama Siti nak kongsikan tips dan cara-cara yang boleh bantu Mama di luar sana untuk ‘laundry time’ yang lebih mudah. Paling penting, tips ini juga bukan je untuk melipat baju dengan mudah, tapi untuk mencuci baju dengan lebih bersih!
‘Laundry Hacks’  Yang Bijak Dan Mudah Untuk Mama Ikuti
#1 ‘Laundry Folder’

Kredit Foto: Adobe Stock
Apa tu ‘laundry folder’? Mama pernah tak nampak satu alat yang boleh melipat baju dengan cepat dan kemas? Alat ini dipanggil ‘laundry folder’. Mama wajib ada dan beli untuk mempercepatkan proses melipat baju supaya tak ambil masa yang sangat lama. Jangan risau, Mama boleh dapatkan ‘laundry folder’ secara online. Kalau nak jimat, Mama boleh gunakan kotak untuk DIY alat ini. Mama Siti boleh jamin, ‘laundry folder’ ini boleh mengubah hidup Mama!
#2 Hilangkan Kedut Dengan Ais
Kredit Foto: Shutterstock
Sebagai Mama yang sentiasa sibuk mengurus anak dan juga suami, kita tak ada banyak masa untuk menggosok. Paling ‘annoying’ ialah bila nak menggosok baju yang sangat kedut! Kalau Mama nak tahu, ais boleh menghilangkan kedut di baju tau! Apa yang Mama perlukan? Pertama sekali, letakkan beberapa ketulan ais di dalam tempat pengering dalam 15 minit dan wap daripada ais yang cair tu akan semula jadi hilangkan kedutan baju! Hebat kan? Mama mesti cuba tips ni!
#3 Krim Pencukur
Kredit Foto: Adobe Stock
Apa dia? Krim pencukur? Haa, pelik kan? Tapi krim pencukur ini terbukti boleh menghilangkan kotoran degil di baju atau seluar. Letakkan sedikit krim pencukur dan tiada lagi kotoran! Sebenarnya, kalau Mama nak tahu, bahan-bahan di dalam krim pencukur sama dengan sabun untuk mencuci tau. Jadi, sebab itulah krim pencukur boleh membantu hilangkan kotoran.
#4 Garam Dalam Basuhan
Kredit Foto: Adobe Stock
Mama pernah tak, ada baju yang warnanya cepat pudar walaupun baru je basuh sekali? Baju tu mungkin baju yang kita baru pakai dan warna yang pudar akan merosakkan kecantikan baju tu. Tapi Mama jangan risau sebab Mama Siti ada tips yang sangat membantu. Letakkan sedikit garam dalam air basuhan baju sebab bahan ‘chloride’ yang ada dalam garam boleh melambatkan proses pelunturan warna tau! Jadi, Mama tak perlu lah risau baju Mama atau anak-anak akan pudar dengan cepat.
#5 Terbalikkan Baju
Kredit Foto: Shutterstock
Ini ialah tips untuk tak merosakkan baju terutamanya baju yang mempunyai corak di bahagian luar baju. Sebenarnya, Mama Siti pernah melaluinya sendiri apabila tak terbalikkan baju sebelum mencuci dan keringkan baju. Jadi, tips ni akan membantu untuk melindungi baju supaya kekal dalam bentuk yang sebenar dan paling penting ‘graphic’ atau corak di baju tak tertanggal!
#6 Terus lipat baju, jangan tangguh-tangguh!
Tips terakhir Mama Siti ialah untuk terus lipat baju sejurus habis membasuh. Jangan lupa ya, Mama! Kadang-kadang kalau kita tangguh kerja rumah, kita akan mula rasa malas kan? Untuk kerja yang lebih kemas dan cepat, Mama boleh ajak encik suami, anak-anak untuk sama-sama tolong mama. Bolehlah ringankan sikit beban.
Yelah, takkan semua Mama kena buat kan? Mama juga perlukan rehat. Semoga ‘laundry hacks’ ini dapat memberi manfaat kepada Mama di luar sana. Mama juga boleh tonton video yang dikongsikan oleh seorang Ibu di Youtube ni untuk tips yang lain-lain dan selamat mencuba!

BACA JUGA KESAN CONTENGAN ANAK MENYAKITKAN MATA? BERSIHKAN GUNA 3 BAHAN JE!

Pesan Mama Siti
Sebaiknya lepas baju kering tu teruslah lipat. Tak adalah makin bertimbun-timbun baju dalam bakul kan? Kalau tak larat nak buat sendiri, Mama boleh ajak pasangan dan anak-anak bantu sekali. Mungkin pada mulanya kita rasa mereka akan ‘menambahkan’ lagi kerja Mama tapi lama-lama bila mereka dah tahu dan biasa dengan rutin ni pasti sedikit sebanyak akan meringankan kerja Mama 🙂